title: Σύσταση (ΕΕ) 2017/84 της Επιτροπής, της 16ης Ιανουαρίου 2017, για την παρακολούθηση των υδρογονανθράκων ορυκτελαίων σε τρόφιμα και σε υλικά και αντικείμενα που προορίζονται να έρθουν σε επαφή με τρόφιμα (Κείμενο που παρουσιάζει ενδιαφέρον για τον ΕΟΧ )

text:
               17.1.2017

               EL

               Επίσημη Εφημερίδα της Ευρωπαϊκής Ένωσης

               L 12/95

         ΣΫΣΤΑΣΗ (ΕΕ) 2017/84 ΤΗΣ ΕΠΙΤΡΟΠΉΣ
   της 16ης Ιανουαρίου 2017
   για την παρακολούθηση των υδρογονανθράκων ορυκτελαίων σε τρόφιμα και σε υλικά και αντικείμενα που προορίζονται να έρθουν σε επαφή με τρόφιμα
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚH ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Οι υδρογονάνθρακες ορυκτελαίων (MOH) είναι χημικές ενώσεις που προέρχονται κυρίως από αργό πετρέλαιο, αλλά παράγονται επίσης συνθετικά από άνθρακα, φυσικό αέριο και βιομάζα. MOH μπορούν να βρεθούν στα τρόφιμα μέσω της περιβαλλοντικής μόλυνσης, των λιπαντικών των μηχανημάτων που χρησιμοποιούνται κατά τη συγκομιδή και την παραγωγή τροφίμων, των βοηθητικών μέσων επεξεργασίας, των πρόσθετων τροφίμων και των υλικών που έρχονται σε επαφή με τρόφιμα. Τα προϊόντα που περιέχουν MOH και είναι κατάλληλα για τρόφιμα υποβάλλονται σε επεξεργασία κατά τέτοιο τρόπο ώστε να ελαχιστοποιείται η περιεκτικότητά τους σε αρωματικούς υδρογονάνθρακες ορυκτελαίων (MOAH).

               (2)

               Το 2012 η επιστημονική ομάδα για τις μολυσματικές προσμείξεις στην τροφική αλυσίδα (ομάδα CONTAM) της Ευρωπαϊκής Αρχής για την Ασφάλεια των Τροφίμων (EFSA) κατέληξε στο συμπέρασμα (1) ότι οι επιπτώσεις που δύνανται να έχουν στην υγεία του ανθρώπου ομάδες ουσιών που ανήκουν στην κατηγορία των MOH ποικίλλουν σε μεγάλο βαθμό. Οι MOAH μπορούν να δράσουν ως γονιδιοτοξικά καρκινογόνα, ενώ ορισμένοι κορεσμένοι υδρογονάνθρακες ορυκτελαίων (MOSH) συσσωρεύονται στους ανθρώπινους ιστούς και ενδέχεται να έχουν δυσμενείς επιδράσεις στο ήπαρ. Δεδομένου ότι ορισμένοι MOAH θεωρούνται μεταλλαξιογόνοι και καρκινογόνοι, είναι σημαντικό να οργανωθεί η παρακολούθηση των MOH για την καλύτερη κατανόηση της σχετικής παρουσίας MOSH και MOAH στα τρόφιμα που αποτελούν τους κυριότερους παράγοντες διατροφικής έκθεσης.

               (3)

               Δεδομένου ότι η μετανάστευση από υλικά που έρχονται σε επαφή με τρόφιμα, όπως το χαρτί και το χαρτόνι συσκευασίας, ενδέχεται να συμβάλει σημαντικά στη συνολική έκθεση, η διαδικασία παρακολούθησης πρέπει να περιλαμβάνει τα προσυσκευασμένα τρόφιμα, το υλικό συσκευασίας και την παρουσία λειτουργικών φραγμών, καθώς και τον εξοπλισμό που χρησιμοποιείται για την αποθήκευση και την επεξεργασία. Ορισμένες παράμετροι, όπως ο χρόνος και οι συνθήκες αποθήκευσης, ενδέχεται να αυξήσουν τη μετανάστευση των MOH από τη συσκευασία προς τα τρόφιμα. Δεδομένου ότι οι MOH ανιχνεύονται ευκολότερα όταν απαντούν σε μεγάλες ποσότητες, η στρατηγική δειγματοληψίας θα πρέπει να λαμβάνει υπόψη τις παραμέτρους εκείνες στις οποίες συμβαίνει υψηλότερη μετανάστευση.

               (4)

               Για να διασφαλιστεί η αξιοπιστία των σχετικών αναλυτικών στοιχείων, τα κράτη μέλη θα πρέπει να εξασφαλίζουν τη διαθεσιμότητα κατάλληλου εξοπλισμού ανάλυσης και να αποκτήσουν επαρκή πείρα στην ανάλυση των MOH τόσο στα τρόφιμα όσο και στα υλικά που έρχονται σε επαφή με τρόφιμα, προτού ξεκινήσουν την παραγωγή αναλυτικών αποτελεσμάτων.

               (5)

               Για να διασφαλιστεί η ομοιόμορφη εφαρμογή της παρούσας σύστασης, το εργαστήριο αναφοράς της Ευρωπαϊκής Ένωσης για τα υλικά που έρχονται σε επαφή με τρόφιμα (ΕΑ-ΕΕ) θα πρέπει να παράσχει περαιτέρω οδηγίες στις αρμόδιες αρχές των κρατών μελών και στα άλλα ενδιαφερόμενα μέρη, μεταξύ των οποίων και οδηγίες σχετικά με τις πληροφορίες που θα ήταν δυνατό να συλλεχθούν κατά τη διάρκεια των ερευνών, καθώς και τις μεθόδους δειγματοληψίας και ανάλυσης,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

               1.

               Τα κράτη μέλη θα πρέπει, με την ενεργό συμμετοχή των υπευθύνων επιχειρήσεων τροφίμων, καθώς και των παρασκευαστών, των μεταποιητών και των διανομέων των υλικών που έρχονται σε επαφή με τρόφιμα και άλλων ενδιαφερόμενων μερών, να παρακολουθούν την παρουσία MOH στα τρόφιμα κατά τη διάρκεια των ετών 2017 και 2018. Η παρακολούθηση θα πρέπει να καλύπτει τα ζωικά λίπη, τον άρτο και τα αρτίδια, τα εκλεκτά αρτοσκευάσματα, τα δημητριακά πρωινού, τα είδη ζαχαροπλαστικής (συμπεριλαμβανομένης της σοκολάτας) και το κακάο, τη σάρκα των ψαριών, τα προϊόντα ψαριών (κονσέρβες ψαριού), τους σπόρους για ανθρώπινη κατανάλωση, τα παγωτά και τα επιδόρπια, τους ελαιούχους σπόρους, τα ζυμαρικά, τα προϊόντα που παράγονται από σιτηρά, τα όσπρια, τα λουκάνικα, τα ακρόδρυα, τα φυτικά έλαια, καθώς και τα υλικά που έρχονται σε επαφή με τρόφιμα και τα οποία χρησιμοποιούνται για τα προϊόντα αυτά.

               2.

               Για να διασφαλιστεί η ομοιόμορφη εφαρμογή της παρούσας σύστασης και για να παραχθούν αξιόπιστα και συγκρίσιμα αποτελέσματα παρακολούθησης, θα πρέπει να τηρηθούν οι ειδικές οδηγίες που θα εκπονήσει το ΕΑ-ΕΕ στο πλαίσιο της παρούσας σύστασης («οδηγίες»). Δεδομένου ότι οι εν λόγω οδηγίες δεν υπάρχουν ακόμη, τα κράτη μέλη θα πρέπει να συνεργαστούν με το ΕΑ-ΕΕ για την από κοινού κατάρτιση των εν λόγω οδηγιών σύμφωνα με τις ανάγκες τους για ανάπτυξη αναλυτικών ικανοτήτων.

               3.

               Τα κράτη μέλη θα πρέπει να διενεργούν δειγματοληψία των τροφίμων σύμφωνα με τις διατάξεις του κανονισμού (ΕΚ) αριθ. 333/2007 της Επιτροπής (2). Η δειγματοληψία θα πρέπει να περιλαμβάνει αναλογικό αριθμό προσυσκευασμένων τροφίμων. Η δειγματοληψία των υλικών που έρχονται σε επαφή με τα τρόφιμα θα πρέπει να διενεργείται σύμφωνα με τις βέλτιστες πρακτικές που είναι κατάλληλες για τα συγκεκριμένα υλικά ή αντικείμενα, όπως θα αντικατοπτρίζεται στις οδηγίες. Θα πρέπει να εξετάζονται οι περαιτέρω πιθανές πηγές MOH που συνδέονται με τη χρήση άλλων υλικών που έρχονται σε επαφή με τα τρόφιμα στην αλυσίδα εφοδιασμού, όπως κατά την αποθήκευση ή επεξεργασία, όταν υπάρχουν σαφείς ενδείξεις ότι οι εν λόγω πηγές συμβάλλουν στην παρουσία MOH. Η δειγματοληψία προσυσκευασμένων τροφίμων πρέπει να επικεντρώνεται σε προϊόντα που είναι πιο κοντά στην ημερομηνία ελάχιστης διατηρησιμότητας, και στην περίπτωση που η αποθήκευση ή η επεξεργασία λαμβάνει χώρα σε σχετικά θερμές συνθήκες.

               4.

               Τα δείγματα θα πρέπει να αναλύονται όπως πωλούνται στην αγορά. Για τα προσυσκευασμένα τρόφιμα, το επίπεδο των υδρογονανθράκων ορυκτελαίων πρέπει να προσδιορίζεται τόσο στα τρόφιμα και στα υλικά που έρχονται σε επαφή με τα τρόφιμα, στην περίπτωση που τα εν λόγω υλικά είναι η εικαζόμενη πηγή των MOH που ανιχνεύονται. Ιδιαίτερη προσοχή θα πρέπει να δίνεται στις διαφορές μεταξύ των MOSH και MOAH και στην ερμηνεία των αποτελεσμάτων των αναλύσεων για να εξασφαλιστεί ότι τα παραγόμενα στοιχεία είναι αξιόπιστα και συγκρίσιμα. Τα κράτη μέλη που προτίθενται να αναλύσουν την παρουσία MOSH και MOAH στα τρόφιμα και στα υλικά που έρχονται σε επαφή με τρόφιμα μπορούν να ζητήσουν τεχνική βοήθεια από το ΕΑ-ΕΕ για τα υλικά που έρχονται σε επαφή με τρόφιμα.

               5.

               Στην περίπτωση που ανιχνεύονται MOH σε τρόφιμα, τα κράτη μέλη θα πρέπει να διενεργούν περαιτέρω έρευνες στις εγκαταστάσεις επιχειρήσεων τροφίμων για να προσδιοριστεί η πιθανή πηγή ή οι πιθανές πηγές. Οι έρευνες θα πρέπει να καλύπτουν, στο μέτρο του δυνατού, τα συστήματα που χρησιμοποιεί ο υπεύθυνος επιχείρησης τροφίμων και τα οποία θα μπορούσαν να επηρεάσουν ή να ελέγχουν τη μόλυνση [π.χ. μέθοδοι παραγωγής και επεξεργασίας, σύστημα ανάλυσης κινδύνων και κρίσιμων σημείων ελέγχου (HACCP) ή παρόμοια συστήματα ή μέτρα που εφαρμόζονται για την πρόληψη της παρουσίας των εν λόγω ουσιών].

               6.

               Στην περίπτωση που MOH ανιχνεύονται σε υλικά που έρχονται σε επαφή με τρόφιμα ή προέρχονται από τέτοια υλικά, τα κράτη μέλη θα πρέπει να συλλέγουν στοιχεία σχετικά με τα υλικά που έρχονται σε επαφή με τα τρόφιμα (π.χ. τύπος και σύνθεση του υλικού συσκευασίας, παρουσία λειτουργικού φραγμού, διάρκεια ζωής των συσκευασμένων τροφίμων) και να διεξάγουν περαιτέρω έρευνες στις εγκαταστάσεις των παρασκευαστών, των μεταποιητών και των διανομέων των υλικών που έρχονται σε επαφή με τα τρόφιμα για να εξακριβώσουν ποια συστήματα εφαρμόζουν οι εν λόγω επιχειρήσεις [π.χ. μεθόδους παραγωγής και μεταποίησης των υλικών που έρχονται σε επαφή με τα τρόφιμα, καθώς και τεκμηρίωση που απαιτείται βάσει του κανονισμού (ΕΚ) αριθ. 2023/2006 της Επιτροπής (3) σχετικά με τις ορθές παρασκευαστικές πρακτικές], όπως αναφέρεται στις οδηγίες.

               7.

               Τα κράτη μέλη, οι υπεύθυνοι επιχειρήσεων τροφίμων, οι παραγωγοί, οι μεταποιητές και οι διανομείς των υλικών που έρχονται σε επαφή με τρόφιμα και τα άλλα ενδιαφερόμενα μέρη θα πρέπει να υποβάλουν στην EFSA τα δεδομένα της παρακολούθησης, εκφρασμένα ως προς τη συνολική μάζα, με τις πληροφορίες και στον μορφότυπο ηλεκτρονικής υποβολής που καθορίζονται από την EFSA, για τη συγκέντρωσή τους σε ενιαία βάση δεδομένων. Θα πρέπει, κατά προτίμηση, να υποβάλουν τα δεδομένα της παρακολούθησης έως την 1η Οκτωβρίου 2017 και στη συνέχεια έως την 1η Οκτωβρίου 2018. Τα τελευταία αποτελέσματα θα πρέπει να διαβιβαστούν έως τις 28 Φεβρουαρίου 2019. Δεδομένα από το 2016 που ενδεχομένως υπάρχουν σχετικά με την παρουσία ΜΟΗ, τα οποία δεν έχουν ακόμα διαβιβαστεί, θα πρέπει να διαβιβαστούν σύμφωνα με τις ίδιες διαδικασίες το συντομότερο δυνατόν.

      Βρυξέλλες, 16 Ιανουαρίου 2017.

            Για την Επιτροπή

         Vytenis ANDRIUKAITIS

            Μέλος της Επιτροπής

      (1)  Ομάδα της EFSA για τις μολυσματικές προσμείξεις στην τροφική αλυσίδα (CONTAM)· Επιστημονική γνώμη σχετικά με τους υδρογονάνθρακες ορυκτελαίων στα τρόφιμα. EFSA Journal 2012·10(6):2704. 185 σ., doi:10.2903/j.efsa.2012.2704.

      (2)  Κανονισμός (ΕΚ) αριθ. 333/2007 της Επιτροπής, της 28ης Μαρτίου 2007, για τον καθορισμό μεθόδων δειγματοληψίας και ανάλυσης για τον επίσημο έλεγχο των επιπέδων μολύβδου, καδμίου, υδραργύρου, ανόργανου κασσιτέρου, 3-μονοχλωροπροπανοδιόλης και βενζο[a]πυρενίου στα τρόφιμα (ΕΕ L 88 της 29.3.2007, σ. 29).

      (3)  Κανονισμός (ΕΚ) αριθ. 2023/2006 της Επιτροπής, της 22ας Δεκεμβρίου 2006, σχετικά με την ορθή πρακτική παραγωγής υλικών και αντικειμένων που προορίζονται να έλθουν σε επαφή με τρόφιμα (ΕΕ L 384 της 29.12.2006, σ. 75).


title: Σύσταση της Ευρωπαϊκής Κεντρικής Τράπεζας, της 17ης Απριλίου 2013 , προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Oesterreichische Nationalbank (ΕΚΤ/2013/8)

text:
               23.4.2013

               EL

               Επίσημη Εφημερίδα της Ευρωπαϊκής Ένωσης

               C 115/1

         ΣΫΣΤΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 17ης Απριλίου 2013
   προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Oesterreichische Nationalbank
   (ΕΚΤ/2013/8)
   2013/C 115/01
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τo άρθρo 27.1,
   Εκτιμώντας τα ακόλουθα:

               (1)

               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

               (2)

               Κατόπιν τροποποίησής του, το άρθρο 37 παράγραφος 1 του νόμου περί της Oesterreichische Nationalbank ορίζει πλέον ότι η γενική συνέλευση της Oesterreichische Nationalbank εκλέγει κάθε έτος έναν εξωτερικό ελεγκτή και έναν αναπληρωτή εξωτερικό ελεγκτή αντί για δυο εξωτερικούς ελεγκτές και δυο αναπληρωτές εξωτερικούς ελεγκτές. Ο αναπληρωτής εξωτερικός ελεγκτής αναλαμβάνει καθήκοντα μόνο στην περίπτωση που ο εξωτερικός ελεγκτής αδυνατεί να διενεργήσει τον έλεγχο.

               (3)

               Η θητεία των εξωτερικών ελεγκτών και των αναπληρωτών εξωτερικών ελεγκτών της Oesterreichische Nationalbank έληξε με το πέρας του ελέγχου για το οικονομικό έτος 2012. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2013.

               (4)

               Η Oesterreichische Nationalbank επέλεξε για το οικονομικό έτος 2013 την εταιρεία KPMG Wirtschaftsprüfungs- und Steuerberatungs AG ως εξωτερικό ελεγκτή και την εταιρεία PwC Wirtschaftsprüfung GmbH ως νέο αναπληρωτή εξωτερικό ελεγκτή.

               (5)

               Η θητεία των εξωτερικών ελεγκτών και των αναπληρωτών εξωτερικών ελεγκτών είναι ανανεώσιμη σε ετήσια βάση και η συνολική της διάρκεια δεν υπερβαίνει τα πέντε έτη,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

               1.

               Συνιστάται ο διορισμός της εταιρείας KPMG Wirtschaftsprüfungs- und Steuerberatungs AG ως εξωτερικού ελεγκτή της Oesterreichische Nationalbank για το οικονομικό έτος 2013.

               2.

               Συνιστάται ο διορισμός της εταιρείας PwC Wirtschaftsprüfung GmbH ως αναπληρωτή εξωτερικού ελεγκτή της Oesterreichische Nationalbank για το οικονομικό έτος 2013.

               3.

               Η θητεία του εξωτερικού ελεγκτή και του αναπληρωτή εξωτερικού ελεγκτή είναι ανανεώσιμη σε ετήσια βάση. Σε αμφότερες τις περιπτώσεις, η θητεία έχει συνολική διάρκεια που δεν υπερβαίνει τα πέντε έτη και λήγει το αργότερο με τη λήξη του οικονομικού έτους 2017.

      Φρανκφούρτη, 17 Απριλίου 2013.

            Ο Πρόεδρος της ΕΚΤ

         Mario DRAGHI


Avis juridique important

|

31985H0064

85/64/ΕΟΚ: Σύσταση της Επιτροπής της 20ής Δεκεμβρίου 1984 όσον αφορά την ευρωπαϊκή συμφωνία του Συμβουλίου της Ευρώπης σχετικά με την απασχόληση νέων ως εσωτερικών αμίσθων βοηθών (au pair)

Επίσημη Εφημερίδα αριθ. L 024 της 29/01/1985 σ. 0027 - 0027 Ισπανική ειδική έκδοση: Κεφάλαιο 05 τόμος 4 σ. 0135  Πορτογαλική ειδική έκδοση : Κεφάλαιο 05 τόμος 4 σ. 0135

***** ΣΥΣΤΑΣΗ ΤΗΣ ΕΠΙΤΡΟΠΗΣ  της 20ής Δεκεμβρίου 1984  όσον αφορά την ευρωπαϊκή συμφωνία του Συμβουλίου της Ευρώπης σχετικά με την απασχόληση νέων ως εσωτερικών αμίσθων βοηθών (au pair)  (85/64/ΕΟΚ)  Ι  1. Ένας ολοένα αυξανόμενος αριθμός νέων πηγαίνουν στο εξωτερικό προκειμένου να εργασθούν σε οικογένειες ως εσωτερικοί άμισθοι βοηθοί (au pair), συμβάλλοντας έτσι στην αμοιβαία κατανόηση ανάμεσα στα έθνη, χάρη στην εκμάθηση γλωσσών και τη γνωριμία με διάφορους πολιτισμούς.  2. Η προστασία των ατόμων που απασχολούνται ως εσωτερικοί άμισθοι βοηθοί παρουσιάζει αξιοσημείωτες δυσκολίες ανάμεσα στα κράτη μέλη της Κοινότητας, δημιουργώντας διάφορα προβλήματα, τόσο ελλείψει επαρκούς επί του θέματος ενημέρωσης των ενδιαφερομένων (άτομα που απασχολούνται ως εσωτερικοί άμισθοι βοηθοί - και οι οικογένειες οι οποίες τα απασχολούν) όσο και ελλείψει επακριβών και ενιαίων διατάξεων.  3. Η προσέγγιση των εθνικών ρυθμίσεων της απασχόλησης ως «au pair» θα βελτιώσει τις συνθήκες διαβίωσης, εκπαίδευσης, εργασίας και υποδοχής των ατόμων που απασχολούνται κατ' αυτόν τον τρόπο, ανταποκρινόμενη έτσι στο γενικό στόχο της συνθήκης, που είναι η προώθηση της στενής συνεργασίας μεταξύ των κρατών μελών στον κοινωνικό τομέα.  4. Τα άτομα που απασχολούνται ως «au pair» σε οικογένειες αποτελούν ειδική κατηγορία εργαζομένων οι οποίοι έχουν συγχρόνως την ιδιότητα τόσο του φοιτητή όσο και του εργαζόμενου. Είναι, επομένως, σκόπιμο να προβλεφθούν γι' αυτούς κατάλληλες διατάξεις.  Η Επιτροπή των Ευρωπαϊκών Κοινοτήτων λαμβάνει υπόψη της την ύπαρξη της ευρωπαϊκής συμφωνίας του Συμβουλίου της Ευρώπης σχετικά με τους απασχολούμενους ως «au pair». Θεωρεί ότι η συμφωνία αυτή είναι κατάλληλη για να καθιερώσει σε ευρωπαϊκή κλίμακα το καθεστώς των κατ' αυτόν τον τρόπο απασχολουμένων, καθορίζοντας, αφενός, τους κανόνες σχετικά με τις συνθήκες διαβίωσης και εργασίας, εκπαίδευσης, κοινωνικής ασφάλισης, καθώς και τα καθήκοντα και τα δικαιώματα τόσο των «au pair» όσο και της οικογένειας που τους απασχολεί και, αφετέρου, τη σύσταση εθνικών οργάνων συμβουλευτικού και ενημερωτικού χαρακτήρα.  ΙΙ  Για τους λόγους αυτούς και βάσει του άρθρου 155 δεύτερη περίπτωση της συνθήκης για την ίδρυση της Ευρωπαϊκής Οικονομικής Κοινότητας, η Επιτροπή, εκτιμώντας ότι με το άρθρο 118 της συνθήκης της ανατίθεται η αποστολή να προωθήσει τη στενή συνεργασία μεταξύ των κρατών μελών στον κοινωνικό τομέα, και ιδίως στα θέματα τα σχετικά με το εργατικό δίκαιο και τους όρους εργασίας, συστήνει στα κράτη μέλη να υπογράψουν και να επικυρώσουν το συντομότερο δυνατόν, εφόσον δεν το έχουν ήδη κάνει, την ευρωπαϊκή συμφωνία του Συμβουλίου της Ευρώπης για την απασχόληση εσωτερικών άμισθων βοηθών (au pair).  Τα κράτη μέλη ενημερώνουν την Επιτροπή, το συντομότερο δυνατό, για τη συνέχεια που θα δοθεί στη σύσταση αυτή.  Βρυξέλλες, 20 Δεκεμβρίου 1984.  Για την Επιτροπή  Ivor RICHARD  Μέλος της Επιτροπής


title: Recommendation for a COUNCIL RECOMMENDATION With a view to bringing an end to the situation of an excessive government deficit in Ireland

text:
   EL
EL    EL
 ---pagebreak---                    ΕΥΡΩΠΑΪΚΗ ΕΠΙΤΡΟΠΗ
                                                  Βρυξέλλες, 3.12.2010
                                                  SEC(2010) 1515 τελικό
                                       Σύσταση για
                            ΣΥΣΤΑΣΗ ΤΟΥ ΣΥΜΒΟΥΛΙΟΥ
   προκειµένου να τερµατιστεί η κατάσταση υπερβολικού δηµοσιονοµικού ελλείµµατος στην
                                         Ιρλανδία
                              (υποβληθείσα από την Επιτροπή)
EL                                                                                EL
 ---pagebreak---                                          Σύσταση για
                               ΣΥΣΤΑΣΗ ΤΟΥ ΣΥΜΒΟΥΛΙΟΥ
     προκειµένου να τερµατιστεί η κατάσταση υπερβολικού δηµοσιονοµικού ελλείµµατος στην
                                           Ιρλανδία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο
   126 παράγραφος 7 σε συνδυασµό µε το άρθρο 126 παράγραφος 13,
   Έχοντας υπόψη τη σύσταση της Επιτροπής,
   Εκτιµώντας τα ακόλουθα:
   (1) Σύµφωνα µε το άρθρο 126 παράγραφος 1 της συνθήκης για τη λειτουργία της
   Ευρωπαϊκής Ένωσης (ΣΛΕΕ), τα κράτη µέλη αποφεύγουν τα υπερβολικά δηµοσιονοµικά
   ελλείµµατα.
   (2) Στόχος του Συµφώνου Σταθερότητας και Ανάπτυξης είναι η υγιής δηµοσιονοµική
   κατάσταση, ως µέσο ενίσχυσης των συνθηκών για σταθερότητα των τιµών και για ισχυρή
   διατηρήσιµη ανάπτυξη που συµβάλλει στη δηµιουργία απασχόλησης.
   (3) Η µεταρρύθµιση του Συµφώνου Σταθερότητας και Ανάπτυξης το 2005 αποσκοπούσε
   στην ενίσχυση της αποτελεσµατικότητάς του και των οικονοµικών του ερεισµάτων, καθώς
   επίσης στη διασφάλιση της µακροπρόθεσµης διατηρησιµότητας των δηµόσιων οικονοµικών.
   Ο στόχος ήταν να διασφαλιστεί ιδίως ότι το ιδιαίτερο οικονοµικό και δηµοσιονοµικό
   υπόβαθρο λαµβάνεται πλήρως υπόψη σε όλα τα στάδια της διαδικασίας υπερβολικού
   ελλείµµατος. Κατ’ αυτόν τον τρόπο, το Σύµφωνο Σταθερότητας και Ανάπτυξης παρέχει το
   πλαίσιο στήριξης των κυβερνητικών πολιτικών για την άµεση επιστροφή σε υγιείς
   δηµοσιονοµικές θέσεις, λαµβάνοντας υπόψη την οικονοµική κατάσταση.
   (4) Σύµφωνα µε το άρθρο 3 παράγραφος 5 του κανονισµού (ΕΚ) αριθ. 1467/97 του
   Συµβουλίου, εάν έχει αναληφθεί αποτελεσµατική δράση ώστε να τηρηθεί σύσταση σύµφωνα
   µε το άρθρο 126 παράγραφος 7 της Συνθήκης, συµβούν δε απρόβλεπτα αντίξοα οικονοµικά
   γεγονότα µε µείζονες αρνητικές επιπτώσεις για τα δηµόσια οικονοµικά µετά την έκδοση της
   εν λόγω σύστασης, το Συµβούλιο µπορεί να αποφασίσει, βάσει σύστασης της Επιτροπής να
   εκδώσει αναθεωρηµένη σύσταση δυνάµει του άρθρου 126 παράγραφος 7 της Συνθήκης.
   (5) Στις 27 Απριλίου 2009, το Συµβούλιο αποφάσισε, σύµφωνα µε το άρθρο 104 παράγραφος
   6 της συνθήκης για την ίδρυση της Ευρωπαϊκής Κοινότητας (ΣΕΚ), ότι στην Ιρλανδία
   υφίσταται υπερβολικό έλλειµµα, και εξέδωσε συστάσεις για τη διόρθωση του υπερβολικού
   ελλείµµατος έως το 2013, το αργότερο. Το Συµβούλιο όρισε επίσης προθεσµία έως τις 27
   Οκτωβρίου 2009 για την ανάληψη αποτελεσµατικής δράσης.
   (6) Στις 2 ∆εκεµβρίου 2009, το Συµβούλιο κατέληξε στο συµπέρασµα ότι οι ιρλανδικές αρχές
   είχαν αναλάβει αποτελεσµατική δράση ανταποκρινόµενες στις συστάσεις του Συµβουλίου
   της 27ης Απριλίου 2009, θα µπορούσε όµως να θεωρηθεί ότι στην Ιρλανδία έχουν συµβεί
EL                                             2                                            EL
 ---pagebreak---    απρόβλεπτα αντίξοα οικονοµικά γεγονότα µε µείζονες αρνητικές επιπτώσεις για τα δηµόσια
   οικονοµικά. Ως εκ τούτου, το Συµβούλιο εξέδωσε αναθεωρηµένη σύσταση δυνάµει του
   άρθρου 126 παράγραφος 7 της Συνθήκης, µε την οποία αναβάλλεται για το 2014 η προθεσµία
   για τη διόρθωση του υπερβολικού ελλείµµατος.
   (7) Στις 13 Ιουλίου 2010, το Συµβούλιο κατέληξε στο συµπέρασµα ότι οι ιρλανδικές αρχές
   είχαν αναλάβει αποτελεσµατική δράση ανταποκρινόµενες στις συστάσεις του Συµβουλίου.
   (8) Σύµφωνα µε τις προβλέψεις των υπηρεσιών της Επιτροπής του φθινοπώρου του 2009, που
   απετέλεσαν τη βάση για τις συστάσεις του Συµβουλίου προς την Ιρλανδία δυνάµει του
   άρθρου 104 παράγραφος 7 της Συνθήκης τον ∆εκέµβριο 2009, το πραγµατικό ΑΕΠ
   αναµενόταν να συρρικνωθεί το 2010 κατά 1,4%, µε επακόλουθη αύξηση κατά 2,6% το 2011.
   Σύµφωνα µε τις φθινοπωρινές προβλέψεις των υπηρεσιών της Επιτροπής του 2010 και την
   πλέον πρόσφατη εκτίµηση των ίδιων υπηρεσιών, η µείωση της παραγωγής το 2010
   αναµένεται πλέον ότι έφθασε σε µόλις 0,2%. Ωστόσο, κατά τους τελευταίους µήνες οι
   οικονοµικές προοπτικές επιδεινώθηκαν, οπότε στις προβλέψεις των υπηρεσιών της Επιτροπής
   του φθινοπώρου 2010 η αύξηση του πραγµατικού ΑΕΠ εκτιµάται πλέον σε 0,9% το 2011 και
   1,9% το 2012. Επιπλέον, οι επιπτώσεις της κρίσης στον χρηµατοπιστωτικό κλάδο
   αποδείχθηκαν πολύ εντονότερες των αναµενόµενων. Τα µέτρα στήριξης που κρίθηκαν
   αναγκαία για να διατηρηθεί η χρηµατοπιστωτική σταθερότητα και να αποκατασταθεί η
   εµπιστοσύνη στον τραπεζικό τοµέα και έτσι να στηριχθεί η επαναφορά της οικονοµίας σε
   βιώσιµη µεγέθυνση συνεπάγονται τεράστιο δηµοσιονοµικό κόστος. Λόγω των απρόβλεπτων
   εισφορών κεφαλαίου στον τραπεζικό τοµέα και της αυξήσεως του κόστους χρηµατοδότησης
   του χρέους της χώρας, προβλέπεται ότι το 2014 θα έχει αυξηθεί κατά 2,3 εκατοστιαίες
   µονάδες ο λόγος δαπανών για τόκους προς ΑΕΠ σε σύγκριση µε τις εκτιµήσεις στο
   πρόγραµµα σταθερότητας του ∆εκεµβρίου 2009.
   (9) Συνεπεία των ανωτέρω, η δηµοσιονοµική κατάσταση είναι πολύ χειρότερη από το
   αναµενόµενο, όπου οι προβλέψεις των υπηρεσιών της Επιτροπής του φθινοπώρου 2010
   εκτιµούν ότι το συνολικό έλλειµµα της γενικής κυβέρνησης θα φθάσει το 2010 σε ποσοστό
   32,3% του ΑΕΠ. Η κατάσταση αυτή αντικατοπτρίζει τα δαπανηρά εφάπαξ µέτρα στήριξης
   του τραπεζικού τοµέα. Χωρίς τα µέτρα αυτά, υπήρχε προσδοκία ότι το έλλειµµα θα
   ανερχόταν το 2010 σε 12,5% του ΑΕΠ. Το ποσοστό αυτό είναι χειρότερο από το 11,6% του
   ΑΕΠ που είχε εκτιµηθεί στο επικαιροποιηµένο πρόγραµµα σταθερότητας του ∆εκεµβρίου
   2009, αλλά εµφανώς καλύτερο από το 14,7% του ΑΕΠ που εκτιµήθηκε µε βάση παραδοχή
   µη µεταβολής της ασκούµενης πολιτικής στις φθινοπωρινές προβλέψεις των υπηρεσιών της
   Επιτροπής το 2009 που περιλαµβάνονται στη σύσταση του Συµβουλίου τον ∆εκέµβριο του
   2009. Σχετικά µε την προαναφερθείσα πορεία χωρίς µεταβολή της ασκούµενης πολιτικής και
   ακολουθώντας τη σύσταση του Συµβουλίου του ∆εκεµβρίου 2009, στον προϋπολογισµό 2010
   περιελήφθη δέσµη δηµοσιονοµικής εξυγίανσης ύψους 2½% του ΑΕΠ, η οποία και
   υλοποιήθηκε πλήρως. Το κυκλικώς προσαρµοσµένο έλλειµµα χωρίς επιρροές από εφάπαξ
   µέτρα εκτιµάται ότι το 2010 διευρύνθηκε κατά 1¼ εκατοστιαίες µονάδες του ΑΕΠ, σε
   ποσοστό περί το 11% του ΑΕΠ. Ωστόσο, αυτό αντικατοπτρίζει µάλλον εξελίξεις στις
   εισοδηµατικές ελαστικότητες στη διάρκεια της βαθείας ύφεσης, παρά διακριτικά µέτρα.
   Αντίθετα, από τα µέσα 2008 και µετά έχουν θεσπιστεί µεγάλου ύψους δέσµες µέτρων
   εξυγίανσης, ανερχόµενες σε περίπου 9% του ΑΕΠ το 2009-10.
   (10) Εκτιµάται ότι η ιρλανδική οικονοµία θα καταγράψει χαµηλότερους ρυθµούς µεγέθυνσης
   κατά την περίοδο αµέσως µετά την κρίση, σε σύγκριση µε την περίοδο άνθησης πριν από την
   κρίση. Στις προβλέψεις των υπηρεσιών της Επιτροπής του φθινοπώρου του 2010, η
   πραγµατική µεγέθυνση του ΑΕΠ εκτιµάται σε 0,9% για το 2011 και 1,9% για το 2012.
EL                                             3                                           EL
 ---pagebreak---    Σύµφωνα µε τις τρέχουσες εκτιµήσεις της Επιτροπής, αναµένεται πραγµατική αύξηση του
   ΑΕΠ ύψους 2,5% το 2013, 3,0% το 2014 και 3,0% το 2015. Συγκρατηµένες αναµένεται
   επίσης να είναι οι µεταβολές στην εξέλιξη των τιµών. Στις φθινοπωρινές προβλέψεις των
   υπηρεσιών της Επιτροπής του 2010 εκτιµάται ότι το ονοµαστικό ΑΕΠ θα αυξηθεί κατά 1,3%
   το 2011 και 2,7% το 2012, ενώ σύµφωνα µε τις τρέχουσες εκτιµήσεις της Επιτροπής
   αναµένονται αυξήσεις κατά 3,8% το 2013, 4,6% το 2014 και 4,8% το 2015. Με δεδοµένο
   αυτές τις µακροοικονοµικές παραδοχές, η µείωση του δηµοσιονοµικού ελλείµµατος σε
   επίπεδο κάτω από το 3% του ΑΕΠ το 2015 θα απαιτούσε βελτίωση του διαρθρωτικού
   ισοζυγίου τουλάχιστον 9½% του ΑΕΠ στο διάστηµα 2011-2015.
   (11) Συνολικά, υπό το πρίσµα των ανωτέρω σκέψεων, µπορεί να θεωρηθεί ότι µετά την
   έκδοση της σύστασης δυνάµει του άρθρου 126 παράγραφος 7 της Συνθήκης συνέβησαν
   απρόβλεπτα αντίξοα οικονοµικά γεγονότα µε µείζονες αρνητικές επιπτώσεις για τα δηµόσια
   οικονοµικά. Επιπλέον, παραµένει έγκυρο το συµπέρασµα που συνήγαγε το Συµβούλιο στις 13
   Ιουλίου 2010, ότι η Ιρλανδία έχει προβεί σε ενέργειες που αντιπροσωπεύουν ικανοποιητική
   πρόοδο στην πορεία διόρθωσης του υπερβολικού ελλείµµατος. Τέλος, η εκκίνηση από
   υψηλότερο επίπεδο δηµοσιονοµικού ελλείµµατος, επιτεινόµενη από τις χειρότερες
   µακροοικονοµικές προοπτικές και τις υψηλότερες από τις αναµενόµενες δαπάνες για τόκους,
   καθιστά ανέφικτη την επίτευξη της αρχικής πορείας µείωσης του ελλείµµατος. Με το
   υπόβαθρο αυτό δικαιολογείται η διατύπωση αναθεωρηµένων συστάσεων βάσει του άρθρου
   126 παράγραφος 7 της Συνθήκης, µε τις οποίες παρατείνεται κατά ένα έτος, για το 2015, η
   προθεσµία για τη διόρθωση του υπερβολικού ελλείµµατος.
   (12) Από 25% του ΑΕΠ το 2007, το ακαθάριστο δηµόσιο χρέος αυξήθηκε σε 65,5% του ΑΕΠ
   στα τέλη 2009, παραβιάζοντας τοιουτοτρόπως την προβλεπόµενη στη Συνθήκη τιµή
   αναφοράς του 60% του ΑΕΠ. Στις προβλέψεις των υπηρεσιών της Επιτροπής του
   φθινοπώρου 2010 εκτιµάται ότι ο δείκτης αυτός θα αυξηθεί στο 97,4% του ΑΕΠ στα τέλη
   του 2010. Η αύξηση συγκριτικά µε το προ της κρίσεως χαµηλό επίπεδο τροφοδοτήθηκε από
   ένα µεγάλο πρωτογενές έλλειµµα της γενικής κυβέρνησης που δηµιουργήθηκε στη διάρκεια
   της κρίσης. Τα µέτρα στήριξης του ευπαθούς τραπεζικού τοµέα συνέβαλαν σηµαντικά στην
   αύξηση του ελλείµµατος και του χρέους το 2009 και 2010 κατά περίπου 22½ εκατοστιαίες
   µονάδες του ΑΕΠ αθροιστικά στο διάστηµα της διετίας. Επιπλέον, οι εξελίξεις του χρέους
   επηρεάζονται από τις αυξηµένες δαπάνες για τόκους. Η επίτευξη αναθεωρηµένης πορείας
   µείωσης του ελλείµµατος που να οδηγεί σε έλλειµµα κάτω από 3% του ΑΕΠ το 2015 θα
   επέβαλε σταθεροποίηση του δείκτη χρέους το 2013 και έναρξη µείωσής του έπειτα. Η
   δυναµική του χρέους επηρεάζεται από διάφορες συναλλαγές εκτός προϋπολογισµού, οι
   οποίες εκτιµάται ότι θα αυξήσουν τον δείκτη χρέους προς ΑΕΠ κατά 5,3 εκατοστιαίες
   µονάδες του ΑΕΠ το 2011, κατά 0,8 µονάδες το 2012 και θα τον µειώσουν κατά 1,3
   εκατοστιαίες µονάδες το 2013, 1,1 µονάδες το 2014 και 1 µονάδα το 2015. Οι εκτιµήσεις
   περιλαµβάνουν κεφαλαιακές εισφορές σε τράπεζες και µειώσεις ταµειακών αποθεµάτων το
   2011, καθώς και διαφορές µεταξύ πληρωµών δεδουλευµένων τόκων και τοις µετρητοίς.
   (13) Στις 24 Νοεµβρίου 2010 οι αρχές δηµοσίευσαν ένα πλήρες Εθνικό Σχέδιο
   Ανασυγκρότησης 2011-2014, στο οποίο ορίζονται λεπτοµερή σχέδια δηµοσιονοµικής
   εξυγίανσης µε στόχο να θέσουν το ακαθάριστο δηµόσιο χρέος σε σταθερή φθίνουσα πορεία
   µειώνοντας το έλλειµµα στα χρονικά πλαίσια του σχεδίου. Στο διάστηµα αυτό προβλέπεται
   προσπάθεια εξυγίανσης ύψους 15 δισ. ευρώ, µε την οποία πρακτικώς διπλασιάζεται η
   προσαρµογή των 7,5 δισ. ευρώ που προβλεπόταν στο επικαιροποιηµένο πρόγραµµα
   σταθερότητας του ∆εκεµβρίου 2009. Η προσαρµογή είναι σαφώς εµπροσθοβαρής, µε
   προγραµµατισµένη δέσµη µέτρων εξυγίανσης ύψους 6 δισ. ευρώ για το 2011. Προβλέπεται
   ότι τα δύο τρίτα της προσαρµογής θα πρέπει να αφορούν την πλευρά των δαπανών. Το σχέδιο
EL                                             4                                           EL
 ---pagebreak---    ορίζει επίσης διαρθρωτικές µεταρρυθµίσεις, ιδίως στην αγορά εργασίας. Επιπλέον, οι αρχές
   έχουν επεξεργαστεί πλήρη στρατηγική για την αναµόρφωση του χρηµατοπιστωτικού τοµέα.
   Η στρατηγική επιδιώκει την αποκατάσταση της εµπιστοσύνης στον τοµέα, τη σηµαντική
   µείωση του µεγέθους του, την αποµόνωση των βιώσιµων τµηµάτων του συστήµατος και την
   επιστροφή του τοµέα σε κατάσταση υγιούς λειτουργικότητας, υποστηριζόµενη από επαρκή
   µέτρα ανακεφαλαιοποίησης.
   (14) Προκειµένου να ενισχυθεί περαιτέρω η αξιοπιστία της µεσοπρόθεσµης στρατηγικής
   εξυγίανσης, θα είναι ζωτικής σηµασίας να αντιµετωπιστούν οι αδυναµίες του
   δηµοσιονοµικού πλαισίου. Θα πρέπει η Ιρλανδία να υιοθετήσει και να εφαρµόσει τον
   δηµοσιονοµικό κανόνα ότι τυχόν επιπρόσθετα µη προγραµµατισµένα έσοδα την περίοδο
   2011-2015 θα διατεθούν για τη µείωση του ελλείµµατος και του χρέους. Σύµφωνα µε την
   πρόταση που διατυπώνεται στο Εθνικό Σχέδιο Ανασυγκρότησης 2011-2014, θα πρέπει η
   Ιρλανδία να συστήσει ένα γνωµοδοτικό συµβούλιο προϋπολογισµού το οποίο θα προσφέρει
   ανεξάρτητη αξιολόγηση της πορείας εκτέλεσης και των προβλέψεων του προϋπολογισµού
   που δηλώνει η κυβέρνηση. Τέλος, τη σχεδιαζόµενη προσαρµογή θα στήριζε τυχόν έκδοση
   νόµου περί δηµοσιονοµικής ευθύνης, µε τον οποίο θα καθιερώνεται µεσοπρόθεσµο πλαίσιο
   µε δεσµευτικά ανώτατα όρια δαπανών σε έκαστο πεδίο. Αυτό πρέπει να γίνει συνεκτιµώντας
   τυχόν αναθεωρηµένες µεταρρυθµίσεις της οικονοµικής διακυβέρνησης σε ενωσιακό επίπεδο
   και θα πρέπει να αξιοποιηθούν οι ήδη θεσπισθείσες µεταρρυθµίσεις.
   (15) Ο µακροπρόθεσµος δηµοσιονοµικός αντίκτυπος της δηµογραφικής γήρανσης στην
   Ιρλανδία είναι ανώτερος του µέσου όρου της ΕΕ, κυρίως συνεπεία της σχετικά υψηλής
   εκτιµώµενης αύξησης των συνταξιοδοτικών δαπανών κατά τις προσεχείς δεκαετίες. Η
   δηµοσιονοµική κατάσταση του 2010 επιτείνει τις δηµοσιονοµικές επιπτώσεις της
   δηµογραφικής γήρανσης στο κενό διατηρησιµότητας. Η βελτίωση του πρωτογενούς
   ισοζυγίου µεσοπρόθεσµα και οι περαιτέρω µεταρρυθµίσεις θα συνέτειναν στον περιορισµό
   των κινδύνων για τη µακροπρόθεσµη διατηρησιµότητα των δηµόσιων οικονοµικών.
   (16) Η ενισχυµένη εποπτεία στο πλαίσιο της ∆ΥΕ, που κρίνεται αναγκαία λόγω της
   προθεσµίας για τη διόρθωση του υπερβολικού ελλείµµατος, θα απαιτήσει τακτική και
   έγκαιρη παρακολούθηση της συντελούµενης προόδου στην εφαρµογή της στρατηγικής για
   δηµοσιονοµική εξυγίανση. Στο πλαίσιο αυτό, θα ήταν χρήσιµο να αφιερωθεί στο ζήτηµα
   αυτό ιδιαίτερο κεφάλαιο στα επικαιροποιηµένα προγράµµατα σταθερότητας της Ιρλανδίας,
   που θα καταρτιστούν µεταξύ των ετών 2009 και 2015. Επιπλέον, θα αναληφθεί
   παρακολούθηση των δηµοσιονοµικών στόχων, ανταποκρινόµενη στις διατάξεις του
   προγράµµατος χρηµατοδοτικής ενίσχυσης στην Ιρλανδία, όπως επίσης ορίζεται στην
   απόφαση του Συµβουλίου της [7]ης ∆εκεµβρίου 2010 σχετικά µε τη χορήγηση
   χρηµατοδοτικής ενίσχυσης από την Ένωση στην Ιρλανδία.
   ΣΥΝΙΣΤΑ:
   1.       Αναγνωρίζοντας ότι η χειρότερη δηµοσιονοµική κατάσταση της Ιρλανδίας το 2010
            προέκυψε ως αντίκτυπος της κρίσης των δηµόσιων εσόδων και του
            χρηµατοπιστωτικού τοµέα, που απαιτούσε την εφαρµογή µέτρων στήριξης του
            χρηµατοπιστωτικού τοµέα µε πολύ µεγάλα ποσά, οι ιρλανδικές αρχές οφείλουν να
            τερµατίσουν την παρούσα κατάσταση υπερβολικού ελλείµµατος έως το 2015.
   2.       Οι ιρλανδικές αρχές πρέπει να µειώσουν το έλλειµµα της γενικής κυβέρνησης σε
            επίπεδο κάτω από το 3% του ΑΕΠ κατά τρόπο αξιόπιστο και διατηρήσιµο, µε τη
EL                                             5                                            EL
 ---pagebreak---         λήψη µέτρων σε µεσοπρόθεσµο πλαίσιο. Συγκεκριµένα, για τον σκοπό αυτό, οι
        ιρλανδικές αρχές πρέπει:
        (α) Να εφαρµόσουν µέτρα ώστε το έλλειµµα της γενικής κυβέρνησης να µην
        υπερβαίνει ποσοστό 10,6% του εκτιµώµενου ΑΕΠ το 2011, 8,6% του ΑΕΠ το 2012,
        7,5% του ΑΕΠ το 2013, 5,1% του ΑΕΠ το 2014 και 2,9% του ΑΕΠ το 2015, και
        όπου η εκτιµώµενη πορεία του ετήσιου ελλείµµατος δεν ενσωµατώνει τις πιθανές
        άµεσες επενέργειες των δυνητικών µέτρων στήριξης των τραπεζών στο πλαίσιο της
        στρατηγικής της κυβέρνησης για τον τραπεζικό τοµέα όπως διατυπώνεται στο
        Μνηµόνιο Οικονοµικής και Χρηµατοπιστωτικής Πολιτικής (ΜΟΧΠ) και
        εξειδικεύεται στο Μνηµόνιο Συνεννόησης προς υπογραφή από την Επιτροπή και τις
        ιρλανδικές αρχές. Η Ιρλανδία θα είναι έτοιµη να λάβει συµπληρωµατικά µέτρα
        εξυγίανσης για να διασφαλιστεί µείωση του ελλείµµατος σε επίπεδο κάτω από 3%
        του ΑΕΠ το 2015 σε περίπτωση που προκύψει υστέρηση ως προς τους στόχους για
        το έλλειµµα. Επιπλέον, η πορεία αυτή συνάδει µε την προκαταρκτική άποψη της
        Eurostat σχετικά µε τη λογιστική µεταχείριση, σύµφωνα µε το ΕΣΛ95, του χρόνου
        καταγραφής των πληρωµών τόκων για γραµµάτια εις διαταγήν πληρωτέα στην
        Anglo Irish Bank1, ούτως ώστε αναθεώρηση της άποψης αυτής να συνεπάγεται
        αναθεώρηση της πορείας του ελλείµµατος·
        (β) Να επιτύχουν βελτίωση του διαρθρωτικού ισοζυγίου τουλάχιστον 9½% του ΑΕΠ
        στο διάστηµα 2011-2015·
   3.   Επιπροσθέτως, οι ιρλανδικές αρχές πρέπει να αξιοποιήσουν τις ευκαιρίες,
        συµπεριλαµβανοµένων εκείνων που δηµιουργούν οι καλύτερες οικονοµικές
        συνθήκες, ώστε να επιταχύνουν τη µείωση του δείκτη ακαθάριστου δηµόσιου χρέους
        και την επάνοδό του στο ύψος της τιµής αναφοράς του 60% του ΑΕΠ.
   4.   Προκειµένου να περιορίσει τους κινδύνους για την προσαρµογή, η Ιρλανδία πρέπει
        να συστήσει ένα γνωµοδοτικό συµβούλιο προϋπολογισµού το οποίο θα προσφέρει
        ανεξάρτητη αξιολόγηση της πορείας εκτέλεσης και των προβλέψεων του
        προϋπολογισµού που δηλώνει η κυβέρνηση. Η Ιρλανδία πρέπει να εκδώσει νόµο
        περί δηµοσιονοµικής ευθύνης, µε τον οποίο καθιερώνεται µεσοπρόθεσµο πλαίσιο
        δαπανών µε δεσµευτικά πολυετή ανώτατα όρια δαπανών σε έκαστο πεδίο.
   5.   Προκειµένου να µειώσουν τους κινδύνους για τη µακροπρόθεσµη διατηρησιµότητα
        των δηµόσιων οικονοµικών, οι ιρλανδικές αρχές πρέπει να επιδιώξουν περαιτέρω
        µεταρρυθµίσεις του συστήµατος κοινωνικής ασφάλισης.
   6.   Το Συµβούλιο ορίζει στην ιρλανδική κυβέρνηση προθεσµία έως τις 7 Ιουνίου 2011
        για την ανάληψη αποτελεσµατικής δράσης προκειµένου να προσδιορίσει µέτρα που
        θα χρειαστούν για να σηµειωθεί πρόοδος στη διόρθωση του υπερβολικού
        ελλείµµατος. Για την αξιολόγηση της αποτελεσµατικότητας των ενεργειών θα
        ληφθούν υπόψη οι οικονοµικές εξελίξεις σε σύγκριση µε τις οικονοµικές προοπτικές
        των φθινοπωρινών προβλέψεων των υπηρεσιών της Επιτροπής του 2010.
   1
      Βλέπε
      http://epp.eurostat.ec.europa.eu/portal/page/portal/government_finance_statistics/methodology/advice_
      member_states.
EL                                                   6                                                      EL
 ---pagebreak---    Οι ιρλανδικές αρχές οφείλουν να αναφέρουν την πρόοδο που συντελείται όσον αφορά την
   εφαρµογή των ανωτέρω συστάσεων σε ιδιαίτερο κεφάλαιο των επικαιροποιηµένων
   προγραµµάτων σταθερότητας, τα οποία πρόκειται να καταρτιστούν µεταξύ 2011 και 2015.
   Επιπλέον, το Συµβούλιο καλεί τις ιρλανδικές αρχές να πραγµατοποιήσουν µεταρρυθµίσεις µε
   στόχο να ενισχυθεί η αύξηση του δυνητικού ΑΕΠ. Επίσης, η Ιρλανδία καλείται να προωθήσει
   την ταχεία προσαρµογή σε βιώσιµη µεσοπρόθεσµη ανάπτυξη, µε µέτρα ενίσχυσης της
   παραγωγικότητας και κατάλληλες πολιτικές αµοιβών, που θα συµβάλουν στην
   αποκατάσταση της ανταγωνιστικότητας.
   Η παρούσα σύσταση απευθύνεται στην Ιρλανδία.
   Βρυξέλλες,
                                             Για το Συµβούλιο
                                             Ο Πρόεδρος
EL                                             7                                           EL


Σημαντική ανακοίνωση νομικού περιεχομένου

|

52008DC0070

Συσταση της Επιτροπης προς το Συμβουλιο περί της συμμετοχής της Ευρωπαϊκής Κοινότητας στις διαπραγματεύσεις για ένα νομικά δεσμευτικό μέσο για τον υδράργυρο, σε συνέχεια της απόφασης 24/3 του Διοικητικού Συμβουλίου του Προγράμματος των Ηνωμένων Εθνών για το Περιβάλλον (UNEP)  /* COM/2008/0070 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 12.2.2008COM(2008) 70 τελικόΣΥΣΤΑΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟπερί της συμμετοχής της Ευρωπαϊκής Κοινότητας στις διαπραγματεύσεις για ένα νομικά δεσμευτικό μέσο για τον υδράργυρο, σε συνέχεια της απόφασης 24/3 του Διοικητικού Συμβουλίου του Προγράμματος των Ηνωμένων Εθνών για το Περιβάλλον (UNEP)A. ΑΙΤΙΟΛΟΓΙΚΗ ΕΚΘΕΣΗ1. ΣτόχοιΣτόχος της σύστασης είναι να διασφαλιστεί η αξιόπιστη, συνεκτική και αποτελεσματική διαπραγματευτική θέση της Κοινότητας κατά την επερχόμενη διαδικασία που δρομολογήθηκε από το Διοικητικό Συμβούλιο του Προγράμματος των Ηνωμένων Εθνών για το Περιβάλλον (UNEP) στην 24η συνεδρίασή του (απόφαση 24/3 για τη διαχείριση των χημικών ουσιών), με σκοπό τη θέσπιση ενός νομικά δεσμευτικού διεθνούς μέσου για τον υδράργυρο.2. Γενικό πλαίσιοΤο UNEP αναγνώρισε ήδη το 2003 ότι υπήρχαν επαρκή αποδεικτικά στοιχεία σχετικά με τις σημαντικές αρνητικές επιπτώσεις του υδραργύρου και των ενώσεών του παγκοσμίως, τα οποία δικαιολογούν την ανάληψη περαιτέρω διεθνούς δράσης για τη μείωση του κινδύνου για την ανθρώπινη υγεία και το περιβάλλον από την απελευθέρωση υδραργύρου και ενώσεών του στο περιβάλλον. Η απόφαση, μολονότι θέσπισε το «Πρόγραμμα διεθνούς δράσης για τον υδράργυρο», δεν αποσκοπούσε στη θέσπιση ενός νομικά δεσμευτικού μέσου για τον υδράργυρο σε παγκόσμιο επίπεδο.Κατά την 23η συνεδρίασή του, το Διοικητικό Συμβούλιο (ΔΣ) ενέκρινε την απόφαση 23/9 με την οποία μετατέθηκε για την επόμενη συνεδρίαση η εκτίμηση «της ανάγκης ανάληψης περαιτέρω δράσης για τον υδράργυρο, με την εξέταση ενός πλήρους φάσματος επιλογών, συμπεριλαμβανομένης της δυνατότητας ενός νομικά δεσμευτικού μέσου, εταιρικών σχέσεων και άλλων μέτρων».Κατά την 24η συνεδρίαση του ΔΣ του UNEP δρομολογήθηκε εκ νέου ο διάλογος για την ανάγκη ενός νομικά δεσμευτικού μέσου σε διεθνές επίπεδο. Καμία συμφωνία δεν έχει συναφθεί ακόμη. Το ΔΣ κατάρτισε, ωστόσο, έναν κατάλογο θεμάτων προτεραιότητας, όπου συμπεριλαμβάνεται η μείωση της συνολικής ζήτησης και προσφοράς υδραργύρου, και συγκρότησε μια ad hoc ομάδα εργασίας ανοικτής σύνθεσης (ad hoc open-ended working group - AHOEWG), στην οποία ανάθεσε να εξετάσει, για κάθε προτεραιότητα, το εύρος των διαθέσιμων μέτρων και στρατηγικών αντιμετώπισης του προβλήματος, τη σκοπιμότητα και την αποτελεσματικότητα των εθελοντικών και νομικά δεσμευτικών προσεγγίσεων, τις δυνατότητες υλοποίησης, καθώς και το κόστος και τα οφέλη των μέτρων και των στρατηγικών αντιμετώπισης του προβλήματος[1].Η ad-hoc ομάδα εργασίας ανοικτής σύνθεσης προβλέπεται να συνέλθει δύο φορές, μία φορά πριν από την 10η ειδική συνεδρίαση του ΔΣ του UNEP, την εβδομάδα της 12ης Νοεμβρίου 2007, και μία δεύτερη φορά, μεταξύ της εν λόγω ειδικής συνεδρίασης και της 25ης τακτικής συνεδρίασης του ΔΣ του UNEP, το Φεβρουάριο του 2009. Η ομάδα έλαβε την εντολή να υποβάλει έκθεση προόδου στην ειδική συνεδρίαση και τελική έκθεση παρουσιάζοντας τις επιλογές και τις συναινετικές συστάσεις στην 25η συνεδρίαση του ΔΣ.Σε επίπεδο ΕΕ, η Επιτροπή ενέκρινε την κοινοτική στρατηγική για τον υδράργυρο[2] το 2005. Η δράση 5 της στρατηγικής προβλέπει τα εξής: «Ω ς προκαταληπτική συμβολή υπέρ της πρότασης σχετικά με μια οργανωμένη σε παγκόσμιο επίπεδο προσπάθεια για το σταδιακό τερματισμό της πρωτογενούς παραγωγής του υδραργύρου και με παράλληλο στόχο να σταματήσει η είσοδος των πλεονασμάτων στην αγορά,(…) η Επιτροπή σκοπεύει (…) για το σταδιακό τερματισμό των εξαγωγών υδραργύρου από την Κοινότητα το αργότερο έως το 2011» . Η δράση 20 προβλέπει ότι «γ ια να μειωθεί η προσφορά υδραργύρου διεθνώς η Κοινότητα θα πρέπει να συνηγορήσει υπέρ του σταδιακού τερματισμού της πρωτογενούς του παραγωγής σε παγκόσμιο επίπεδο και να ενθαρρύνει τις υπόλοιπες χώρες να απαγορεύσουν την επανεισαγωγή των ήδη υφιστάμενων πλεονασμάτων στην αγορά ». Απαντώντας στη στρατηγική, το Συμβούλιο με το ψήφισμά του της 24ης Ιουνίου 2005 υπογράμμισε τη σημασία της εν λόγω δράσης, αλλά δήλωσε επίσης ότι « δεν αρκεί να προστατευτεί η ανθρώπινη υγεία και το περιβάλλον από τις αρνητικές επιπτώσεις του υδραργύρου που απελευθερώνεται στο περιβάλλον» και ότι συνεπώς «είναι επιπλέον απαραίτητη η διεθνής δέσμευση με σκοπό την επίτευξη συμφωνίας για ένα νομικά δεσμευτικό μέσο» .Η ΕΕ εξακολούθησε να εμμένει στη θέση της κατά τη διάρκεια της 24ης συνεδρίασης του Διοικητικού Συμβουλίου του UNEP (5-9 Φεβρουαρίου 2007). Η πρόταση για νομικά δεσμευτικές κανονιστικές ρυθμίσεις για τον υδράργυρο σε παγκόσμιο επίπεδο στηρίχτηκε από τις χώρες της Αφρικής και της Νοτίου Αμερικής, άλλες όμως χώρες όπως οι ΗΠΑ, ο Καναδάς, η Κίνα και η Ινδία αρνήθηκαν να αναλάβουν δέσμευση για μια προσέγγιση με βάση ένα νομικά δεσμευτικό μέσο, τουλάχιστον επί του παρόντος.Συνεπώς, είναι προφανές ότι η διάρθρωση βάσει τεσσάρων σταδίων που εφαρμόζει τώρα το UNEP, όπως περιγράφεται παραπάνω, θα είναι καθοριστική για τη δέσμευση της διεθνούς κοινότητας για ανάληψη περαιτέρω δράσης μέσω ενός νομικά δεσμευτικού μέσου ή με προσφυγή σε άλλα μέσα. Μολονότι η ομάδα δεν έχει τυπικά οριστεί ως όργανο διαπραγμάτευσης, είναι προφανές από τις τελευταίες συνεδριάσεις του ΔΣ ότι στην πραγματικότητα θα εργαστεί κατά ανάλογο τρόπο με αυτόν μιας διεθνούς επιτροπής διαπραγμάτευσης κατά την πρώτη φάση των εργασιών. Επομένως, η φιλοδοξία της Κοινότητας να επιτύχει ένα παγκόσμιο νομικά δεσμευτικό μέσο για τον υδράργυρο πρέπει να προωθηθεί και να υποστηριχτεί με συνεκτικό και πειστικό τρόπο. Έχει μεγάλη σημασία η ενίσχυση της συνεργασίας η οποία διασφαλίζει μια υψηλής ποιότητας συμβολή στη διαδικασία.3. Υφιστάμενες κοινοτικές διατάξεισΟ υδράργυρος είναι μια ουσία η οποία αποτελεί ήδη σε μεγάλο βαθμό αντικείμενο κανονιστικής ρύθμισης από την υφιστάμενη κοινοτική νομοθεσία. Το σχετικό με τον υδράργυρο κεκτημένο συνίσταται σε δέκα περίπου οδηγίες και αποφάσεις για τη μείωση της περιεκτικότητας ορισμένων προϊόντων σε υδράργυρο, από τα καλλυντικά έως τις μπαταρίες, ή για τον περιορισμό της κυκλοφορίας στην αγορά και της χρήσης προϊόντων που περιέχουν υδράργυρο. Συγκεντρωτικός κατάλογος της κοινοτικής νομοθεσίας που αφορά τον υδράργυρο παρατίθεται στο κεφάλαιο 5.3 της εκτίμησης αντικτύπου που συνοδεύει την πρόσφατη πρόταση κανονισμού για την απαγόρευση των εξαγωγών μεταλλικού υδραργύρου και την ασφαλή αποθήκευσή του[3]. Μια άλλη σημαντική κοινοτική νομοθετική πράξη που εξετάζεται ακόμη στο πλαίσιο της νομοθετικής διαδικασίας είναι η πρόταση οδηγίας σχετικά με τους περιορισμούς κυκλοφορίας στην αγορά ορισμένων οργάνων μέτρησης που περιέχουν υδράργυρο[4]. Η εν λόγω πρόταση, όπως και η ίδια η στρατηγική για τον υδράργυρο, συμπληρώνεται από εκτίμηση αντικτύπου.B. ΣΥΣΤΑΣΗΜε βάση τα ανωτέρω, η Επιτροπή συνιστά:α) στο Συμβούλιο να εξουσιοδοτήσει την Επιτροπή να συμμετάσχει, εξ ονόματος της Ευρωπαϊκής Κοινότητας και για θέματα που εμπίπτουν στην αρμοδιότητα της Κοινότητας, στις διαπραγματεύσεις για τη θέσπιση ενός νομικά δεσμευτικού μέσου για τον υδράργυρο, σε συνέχεια της απόφασης 24/3 του ΔΣ του UNEP, οι οποίες θα αρχίσουν στο πλαίσιο της ad hoc ομάδας εργασίας ανοικτής σύνθεσης που συγκροτήθηκε δυνάμει της εν λόγω απόφασης·β) στο Συμβούλιο να εξουσιοδοτήσει την Επιτροπή να διεξάγει τις εν λόγω διαπραγματεύσεις εξ ονόματος της Ευρωπαϊκής Κοινότητας, μετά από διαβούλευση με την ειδική επιτροπή που ορίστηκε από το Συμβούλιο σύμφωνα με τις οδηγίες διαπραγμάτευσης που παρατίθενται στο παράρτημα·γ) όταν οι διαπραγματεύσεις αφορούν θέματα που εμπίπτουν στην κοινή αρμοδιότητα Κοινότητας και κρατών μελών, η Επιτροπή και τα κράτη μέλη να συνεργάζονται στενά κατά τη διαδικασία διαπραγμάτευσης με σκοπό την ενότητα κατά τη διεθνή εκπροσώπηση της Ευρωπαϊκής Κοινότητας.ΠΑΡΑΡΤΗΜΑΟδηγίες διαπραγμάτευσης1. Κατά τη διαδικασία εκτίμησης και διαπραγμάτευσης υπό την αιγίδα του UNEP, η Επιτροπή διασφαλίζει ότι εξετάζεται όλο το φάσμα των μέτρων και των διαθέσιμων επιλογών για μια συνολική διαχείριση των κινδύνων που συνδέονται με τον υδράργυρο, δίνοντας ιδιαίτερη προσοχή στην πρωτογενή παραγωγή υδραργύρου, στους περιορισμούς στην εμπορία μεταλλικού υδραργύρου, στα προϊόντα που περιέχουν υδράργυρο και στη χρήση υδραργύρου στη βιομηχανία παραγωγής χλωριούχων αλκαλίων. Η Επιτροπή αποσκοπεί στην έγκαιρη θέσπιση κατάλληλων νομικά δεσμευτικών μέσων τα οποία καλύπτουν τα εν λόγω θέματα και τους ενδιαφερόμενους φορείς της παγκόσμιας αγοράς.2. Η Επιτροπή διασφαλίζει ότι οι διατάξεις του μελλοντικού νομικά δεσμευτικού μέσου είναι σύμφωνες προς τη σχετική κοινοτική νομοθεσία, τις διεθνείς δεσμεύσεις και τους στόχους των κοινοτικών πολιτικών, ιδίως της κοινοτικής στρατηγικής για τον υδράργυρο.3. Η Επιτροπή διασφαλίζει ότι το σχέδιο ενός νομικά δεσμευτικού μέσου για τον υδράργυρο περιλαμβάνει κατάλληλες διατάξεις οι οποίες επιτρέπουν στην Κοινότητα να καταστεί συμβαλλόμενο μέρος στο εν λόγω μέσο.4. Η Επιτροπή υποβάλλει έκθεση στο Συμβούλιο για την έκβαση των διαπραγματεύσεων και, κατά περίπτωση, για οιοδήποτε πρόβλημα προκύψει κατά τη διάρκεια των διαπραγματεύσεων.[1] Απόφαση 24/3 του ΔΣ του UNEP της 9ης Φεβρουαρίου 2007[2] COM(2005)20 τελικό της 28.1.2005[3] COM(2006)636 τελικό της 26.10.2006[4] COM(2006)69 τελικό της 21.2.2006


				|

		52014PC0077

			Σύσταση για ΑΠΟΦΑΣΗ ΤΟΥ ΣΥΜΒΟΥΛΙΟΥ για την έγκριση της σύναψης από την Επιτροπή, εξ ονόματος της Ευρωπαϊκής Κοινότητας Ατομικής Ενέργειας, του πρωτοκόλλου στη Συμφωνία Σταθεροποίησης και Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση /* COM/2014/077 final */

			   	ΑΙΤΙΟΛΟΓΙΚΗ
ΕΚΘΕΣΗ
Στις 24
Σεπτεμβρίου 2012,
το Συμβούλιο
εξουσιοδότησε
την Επιτροπή
να αρχίσει
διαπραγματεύσεις
με τη Σερβία, εξ
ονόματος της
Ευρωπαϊκής
Ένωσης, των
κρατών μελών
της και της
Δημοκρατίας
της Κροατίας,
με σκοπό τη
σύναψη
πρωτοκόλλου
της Συμφωνίας
Σταθεροποίησης
και Σύνδεσης
μεταξύ των
Ευρωπαϊκών
Κοινοτήτων και
των κρατών
μελών τους,
αφενός, και της
Δημοκρατίας
της Σερβίας,
αφετέρου, ώστε
να ληφθεί
υπόψη η
προσχώρηση της
Δημοκρατίας
της Κροατίας
στην Ευρωπαϊκή
Ένωση.
Πραγματοποιήθηκαν
δύο γύροι
διαπραγματεύσεων,
στις 28
Ιανουαρίου 2013
και στις 13
Μαρτίου 2013, μετά
τους οποίους
ακολούθησαν
περαιτέρω
τεχνικές
διευκρινίσεις
και ανταλλαγή
επιστολών. Το
πρωτόκολλο
μονογραφήθηκε
από την Επιτροπή
και την
κυβέρνηση της
Σερβίας στις 10
Δεκεμβρίου 2013. Το
κείμενο του
σχεδίου
πρωτοκόλλου
επισυνάπτεται.
Η
Επιτροπή
προτείνει στο
Συμβούλιο να
εκδώσει απόφαση
για την
υπογραφή και
την προσωρινή
εφαρμογή του
πρωτοκόλλου εξ
ονόματος της
Ευρωπαϊκής Ένωσης
και να συνάψει
το πρωτόκολλο
εξ ονόματος
της Ευρωπαϊκής
Ένωσης και των
κρατών μελών
της. Η
Ευρωπαϊκή Κοινότητα
Ατομικής
Ενέργειας
(ΕΚΑΕ) αποτελεί
επίσης μέρος
της Συμφωνίας
Σταθεροποίησης
και Σύνδεσης.
Προς τον σκοπό
της σύναψης
του
πρωτοκόλλου εξ
ονόματος της
Ευρωπαϊκής
Κοινότητας
Ατομικής Ενέργειας,
η Επιτροπή
προτείνει στο
Συμβούλιο να
δώσει την
έγκρισή του,
σύμφωνα με το
άρθρο 101
παράγραφος 2
της Συνθήκης
για την ίδρυση
της ΕΚΑΕ.
Δυνάμει
του άρθρου 101 της
Συνθήκης ΕΚΑΕ,
η απόφαση για
την υπογραφή
της συμφωνίας
εκδίδεται από
την Επιτροπή
και η απόφαση για
τη σύναψη της
συμφωνίας
εκδίδεται από
την Επιτροπή
με την έγκριση
του
Συμβουλίου.
Επομένως, είναι
αναγκαίο να
εκδοθούν
χωριστές
αποφάσεις για την
υπογραφή και
τη σύναψη του
πρωτοκόλλου
από την ΕΕ και
την ΕΚΑΕ.
Προς
τον σκοπό της
σύναψης του
πρωτοκόλλου,
εξ ονόματος
της Ευρωπαϊκής
Κοινότητας
Ατομικής Ενέργειας,
η Επιτροπή
προτείνει στο
Συμβούλιο:
–
να δώσει
την έγκρισή
του, σύμφωνα με
το άρθρο 101 δεύτερο
εδάφιο της
Συνθήκης για
την ίδρυση της
ΕΚΑΕ.
Σύσταση
για
ΑΠΟΦΑΣΗ
ΤΟΥ ΣΥΜΒΟΥΛΙΟΥ
για την
έγκριση της σύναψης
από την
Επιτροπή, εξ
ονόματος της
Ευρωπαϊκής
Κοινότητας
Ατομικής
Ενέργειας, του
πρωτοκόλλου
στη Συμφωνία
Σταθεροποίησης
και Σύνδεσης
μεταξύ των
Ευρωπαϊκών
Κοινοτήτων και
των κρατών
μελών τους,
αφενός, και της
Δημοκρατίας
της Σερβίας,
αφετέρου, ώστε
να ληφθεί υπόψη
η προσχώρηση
της
Δημοκρατίας
της Κροατίας
στην Ευρωπαϊκή
Ένωση
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για
την ίδρυση της
Ευρωπαϊκής Κοινότητας
Ατομικής
Ενέργειας, και
ιδίως το άρθρο 101
δεύτερο
εδάφιο,
Έχοντας
υπόψη τη
σύσταση της
Επιτροπής,
Εκτιμώντας
τα ακόλουθα:
(1)
Στις 24
Σεπτεμβρίου 2012,
το Συμβούλιο
εξουσιοδότησε
την Επιτροπή
να αρχίσει
διαπραγματεύσεις
με τη Δημοκρατία
της Σερβίας με
σκοπό τη
σύναψη
πρωτοκόλλου
της Συμφωνίας
Σταθεροποίησης
και Σύνδεσης
μεταξύ των
Ευρωπαϊκών Κοινοτήτων
και των κρατών
μελών τους,
αφενός, και της
Δημοκρατίας
της Σερβίας,
αφετέρου, ώστε
να ληφθεί
υπόψη η
προσχώρηση της
Δημοκρατίας
της Κροατίας
στην Ευρωπαϊκή
Ένωση (εφεξής
«το πρωτόκολλο»).
(2)
Οι εν λόγω
διαπραγματεύσεις
ολοκληρώθηκαν
με επιτυχία με
τη μονογραφή
του
πρωτοκόλλου
στις 10 Δεκεμβρίου
2013.
(3)
Η σύναψη
του
πρωτοκόλλου
από την
Επιτροπή θα
πρέπει να
εγκριθεί όσον
αφορά τα
θέματα που
εμπίπτουν στην
αρμοδιότητα
της Ευρωπαϊκής
Κοινότητας
Ατομικής Ενέργειας.
(4)
Η
υπογραφή και η
σύναψη του
πρωτοκόλλου
υπόκειται σε
χωριστή
διαδικασία
όσον αφορά τα
θέματα που εμπίπτουν
στην
αρμοδιότητα
της Ένωσης και
των κρατών
μελών.
ΕΞΕΔΩΣΕ
ΤΗΝ ΠΑΡΟΥΣΑ
ΑΠΟΦΑΣΗ:
Άρθρο
μόνο
Εγκρίνεται
η σύναψη από
την Ευρωπαϊκή
Επιτροπή, εξ
ονόματος της
Ευρωπαϊκής
Κοινότητας
Ατομικής Ενέργειας,
του
πρωτοκόλλου
της συμφωνίας
Σταθεροποίησης
και Σύνδεσης
μεταξύ των
Ευρωπαϊκών
Κοινοτήτων και
των κρατών
μελών τους,
αφενός, και της
Δημοκρατίας
της Σερβίας,
αφετέρου, ώστε
να ληφθεί
υπόψη η
προσχώρηση της
Δημοκρατίας
της Κροατίας
στην Ευρωπαϊκή
Ένωση.
Το
κείμενο του
πρωτοκόλλου
επισυνάπτεται
στην παρούσα
απόφαση κατά
την υπογραφή
του.
Βρυξέλλες,
                                                                       Για
το Συμβούλιο
                                                                       Ο
Πρόεδρος


Avis juridique important

|

31989H0214

89/214/ΕΟΚ: Σύσταση της Επιτροπής της 24ης Φεβρουαρίου 1989 για τους κανόνες που πρέπει να εφαρμόζονται στους ελέγχους που πραγματοποιούνται στις εγκεκριμένες για τις ενδοκοινοτικές συναλλαγές εγκαταστάσεις επεξεργασίας νωπών κρεάτων

Επίσημη Εφημερίδα αριθ. L 087 της 31/03/1989 σ. 0001 - 0051

ΣΥΣΤΑΣΗ ΤΗΣ ΕΠΙΤΡΟΠΗΣ της 24ης Φεβρουαρίου 1989 για τους κανόνες που πρέπει να εφαρμόζονται στους ελέγχους που πραγματοποιούνται στις εγκεκριμένες για τις ενδοκοινοτικές συναλλαγές εγκαταστάσεις επεξεργασίας νωπών κρεάτων ( 89/214/ΕΟΚ ) Η οδηγία 64/433/ΕΟΚ του Συμβουλίου της 26ης Ιουνίου 1964 σχετικά με τα υγειονομικά προβλήματα στον τομέα των ενδοκοινοτικών συναλλαγών νωπών κρεάτων(1 ), όπως τροποποιήθηκε τελευταία από την οδηγία 88/288/ΕΟΚ(2 ), αποσκοπεί ιδίως στην εναρμόνιση  των υγειονομικών συνθη-κών των κρεάτων στις εγκαταστάσεις επεξεργασίας των νωπών κρεάτων .  Σύμφωνα με το άρθρο 9 της εν λόγω οδηγίας, για να επιτευχθεί η ενιαία εφαρμογή των διατάξεών της, εμπειρο-γνώμονες κτηνίατροι της Κοινότητας πραγματοποιούν επι-τόπιους ελέγχους και εξακριβώνουν εάν τηρούνται οι απαι-τήσεις της οδηγίας, και ιδίως του  παραρτήματός της Ι .  Σε εφαρμογή της οδηγίας 72/462/ΕΟΚ του Συμβουλίου της 12ης Δεκεμβρίου 1972 σχετικά με τα υγειονομικά προβλή-ματα και τα υγειονομικά μέτρα κατά τις εισαγωγές ζώων του βοείου και χοιρείου είδους και νωπών κρεάτων προελεύ-σεως τρίτων χωρών(3 ), όπως  τροποποιήθηκε τελευταία από την οδηγία 88/289/ΕΟΚ(4 ), και ιδίως του άρθρου 4, προκει-μένου να αποφασιστεί εάν μια εγκατάσταση που βρίσκεται σε μια τρίτη χώρα μπορεί να περιλαμβάνεται στον κατάλο-γο των εγκαταστάσεων από τα οποία τα κράτη μέλη  επιτρέ-πουν την εισαγωγή νωπών κρεάτων, πρέπει ιδίως να λαμβά-νεται υπόψη η τήρηση των διατάξεων του παραρτήματος Ι της οδηγίας 64/433/ΕΟΚ .  Κρίνεται σκόπιμο να δοθεί σ'^αυτούς τους τεχνικούς κανό-νες λεπτομερής ερμηνεία η οποία γίνεται αντικείμενο επε-ξεργασίας σε συνεργασία με τα κράτη μέλη .  Οι εμπειρογνώμονες κτηνίατροι της Επιτροπής θα ακολου-θούν αυτή την ερμηνεία κατά τον έλεγχο των εγκαταστά-σεων που έχουν εγκριθεί από τις εθνικές αρχές, τόσο στα κράτη μέλη όσο και στις τρίτες χώρες .  Μια τέτοια ερμηνεία συνεπάγεται με τον ακριβέστερο καθο-ρισμό των όρων της οδηγίας πολύ περιοριστικές συνθήκες παραγωγής . Ο οικονομικός αυτός τομέας χρειάστηκε ήδη να υποστεί σημαντικές τεχνολογικές αλλαγές που υπαγο-ρεύονταν από έναν αυξανόμενο  ανταγωνισμό στο εσωτε-ρικό της Κοινότητας στο πλαίσιο σοβαρών ρυθμίσεων όσον αφορά την υγιεινή, την προστασία των καταναλωτών και την προστασία των ζώων .  Στον τομέα αυτό που έγινε πολύ ευαίσθητος και με την προοπτική της θέσπισης του κώδικα που προβλέπεται στην παράγραφο 1 του άρθρου 9 της οδηγίας 64/433/ΕΟΚ, είναι αναγκαίο να ζητείται προς το παρόν από τους επαγγελμα-τίες και τις εθνικές αρχές να  ακολουθούν μόνο την κατευθυντήρια γραμμή που υπαγορεύεται από την Επιτρο-πή .  Για τους λόγους αυτούς και δυνάμει του άρθρου 155 της συνθήκης, η Επιτροπή συστήνει να ακολουθείται κατά την έγκριση των εγκαταστάσεων νωπών κρεάτων των οποίων η παραγωγή αποτελεί αντικείμενο ενδοκοινοτικών συναλλα-γών, η ερμηνεία των κανόνων που  συνάγονται από την οδηγία 64/433/ΕΟΚ, και ιδίως από το παράρτημα Ι το οποίο προσαρτάται σε παράρτημα της παρούσας σύστα-σης .   Βρυξέλλες, 24 Φεβρουαρίου 1989 .  Για την ΕπιτροπήRay MAC SHARRYMelow thw Epitrophw  ( 1)ΕΕ αριθ . 121 της 29.^6.^1964, σ.^2012/64 .  ( 2)ΕΕ αριθ . L 124 της 18.^5.^1988, σ.^28 .  ( 3)ΕΕ αριθ . L 302 της 31 .^12.^1972, σ.^28 .  ( 4)ΕΕ αριθ . L 124 της 18.^5.^1988, σ.^31 .


Avis juridique important

|

31966H0486

66/486/ΕΟΚ: Σύσταση της Επιτροπής, της 29ης Ιουλίου 1966, προς τη Γαλλική Δημοκρατία σχετικά με τον καθορισμό εθνικού μονοπωλίου εμπορικού χαρακτήρα για μπαρούτι και εκρηκτικά

Επίσημη Εφημερίδα αριθ. 154 της 24/08/1966 σ. 2820 - 2821

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


title: Σύσταση του Συμβουλίου, της 8ης Ιουλίου 2014 , σχετικά με την εφαρμογή των γενικών προσανατολισμών των οικονομικών πολιτικών των κρατών μελών που έχουν ως νόμισμα το ευρώ

text:
               29.7.2014

               EL

               Επίσημη Εφημερίδα της Ευρωπαϊκής Ένωσης

               C 247/141

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 8ης Ιουλίου 2014
   σχετικά με την εφαρμογή των γενικών προσανατολισμών των οικονομικών πολιτικών των κρατών μελών που έχουν ως νόμισμα το ευρώ
   2014/C 247/27
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και, ιδίως, το άρθρο 136 σε συνδυασμό με το άρθρο 121 παράγραφος 2,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (2), και ιδίως το άρθρο 6 παράγραφος 1,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της οικονομικής και δημοσιονομικής επιτροπής,
   Έχοντας υπόψη τη γνώμη της επιτροπής οικονομικής πολιτικής,
   Εκτιμώντας τα ακόλουθα:

               (1)

               Το σημερινό οικονομικό περιβάλλον της ζώνης του ευρώ χαρακτηρίζεται από σταδιακή, αλλά ακόμη εύθραυστη οικονομική ανάκαμψη. Κατά τη διάρκεια του 2013 και στις αρχές του 2014, ο πληθωρισμός στη ζώνη του ευρώ υποχώρησε σημαντικά και αναμένεται να αυξηθεί με πολύ αργούς ρυθμούς στη διάρκεια του χρονικού ορίζοντα των προβλέψεων, γεγονός που αντικατοπτρίζει την υπάρχουσα χαλαρότητα καθώς και τις συνεχιζόμενες αναπροσαρμογές των σχετικών τιμών στις ευάλωτες οικονομίες και την προηγούμενη ανατίμηση της συναλλαγματικής ισοτιμίας του ευρώ. Περαιτέρω, μολονότι η βάση της ανάκαμψης διευρύνεται, οι αποκλίσεις μεταξύ των κρατών μελών που έχουν ως νόμισμα το ευρώ («χώρες της ζώνης του ευρώ») παραμένουν σημαντικές.

               (2)

               Η ζώνη του ευρώ δεν είναι απλώς το άθροισμα των μελών της. Η οικονομική και χρηματοπιστωτική κρίση κατέδειξε σαφώς τις στενές σχέσεις αλληλεξάρτησης που υπάρχουν στη ζώνη του ευρώ και υπογράμμισε την ανάγκη ενίσχυσης του συντονισμού των δημοσιονομικών, χρηματοπιστωτικών και διαρθρωτικών πολιτικών μεταξύ των κρατών μελών της ζώνης του ευρώ, ώστε να επιτευχθεί συνεκτική πολιτική στάση για ολόκληρη τη ζώνη του ευρώ. Τα κράτη μέλη της ζώνης του ευρώ έχουν δεσμευτεί να πραγματοποιήσουν σειρά ριζικών μεταρρυθμίσεων πολιτικής και να συντονίζουν τις πολιτικές τους με την υπογραφή, στις 2 Μαρτίου 2012, της Συνθήκης για τη σταθερότητα, τον συντονισμό και τη διακυβέρνηση (ΣΣΣΔ) στην οικονομική και νομισματική ένωση. Η έναρξη ισχύος του λεγόμενου «δίπτυχου» κανονισμών (3) («δίπτυχο») το 2013 συνέβαλε στην περαιτέρω εμβάθυνση του συντονισμού της δημοσιονομικής και οικονομικής πολιτικής εντός της ζώνης του ευρώ. Τα κράτη μέλη της ζώνης του ευρώ έχουν ιδιαίτερη ευθύνη να μεριμνήσουν για την αποτελεσματική εφαρμογή του νέου πλαισίου διακυβέρνησης. Για τον σκοπό αυτόν, χρειάζεται να ασκείται αμοιβαία αυξημένη πίεση για τη στήριξη της εφαρμογής εθνικών μεταρρυθμίσεων και της δημοσιονομικής σύνεσης, περισσότερη αξιολόγηση των εθνικών μεταρρυθμίσεων από την άποψη της ζώνης του ευρώ, εσωτερίκευση των πιθανών δευτερογενών επιπτώσεων, καθώς και τόνωση των πολιτικών που έχουν ιδιαίτερη σημασία για την εύρυθμη λειτουργία της ΟΝΕ. Αυτό απαιτεί επίσης κατάλληλη πληροφόρηση για τη στρατηγική της ζώνης του ευρώ.

               (3)

               Δεδομένης της έντονης αλληλεξάρτησης μεταξύ των κρατών μελών της ζώνης του ευρώ, ενδέχεται να υπάρχουν σημαντικές δευτερογενείς επιπτώσεις που σχετίζονται με την εφαρμογή των διαρθρωτικών μεταρρυθμίσεων, οι οποίες πρέπει να ληφθούν υπόψη προκειμένου να βελτιστοποιηθούν ο σχεδιασμός και η εφαρμογή των πολιτικών για τα κράτη μέλη της ζώνης του ευρώ μεμονωμένα, αλλά και για τη ζώνη του ευρώ ως σύνολο. Για παράδειγμα, ο καλύτερος συντονισμός των δράσεων για την εφαρμογή των μεταρρυθμίσεων θα διευκολύνει την απαραίτητη σύγκλιση μεταξύ των κρατών μελών. Η έγκαιρη συζήτηση για τα σχέδια μεταρρυθμίσεων των κρατών μελών της ζώνης του ευρώ, με βάση τις υφιστάμενες πρακτικές, καθώς και η αποτελεσματική εφαρμογή της διαδικασίας μακροοικονομικής ανισορροπιών είναι καίριας σημασίας από την άποψη αυτή.

               (4)

               Μία από τις βασικές προκλήσεις πολιτικής που αντιμετωπίζει η ζώνη του ευρώ είναι η μείωση του δημόσιου χρέους με την εφαρμογή διαφοροποιημένων, φιλικών προς την ανάπτυξη δημοσιονομικών πολιτικών, ενισχύοντας παράλληλα το αναπτυξιακό δυναμικό της ζώνης του ευρώ και αντιμετωπίζοντας τις κοινωνικές επιπτώσεις της κρίσης. Χάρη στις προσπάθειες εξυγίανσης των τελευταίων ετών, η δημοσιονομική κατάσταση της ζώνης του ευρώ έχει βελτιωθεί, αλλά ορισμένα μέλη της ζώνης του ευρώ πρέπει ακόμη να συνεχίσουν τη δημοσιονομική προσαρμογή, ώστε να μειωθούν τα πολύ υψηλά επίπεδα χρέους. Όλα τα μέλη της ζώνης του ευρώ θα πρέπει να βελτιώσουν την ποιότητα των δημόσιων οικονομικών τους με στόχο την αύξηση της παραγωγικότητας και της απασχόλησης.

               (5)

               Οι επενδύσεις στη ζώνη του ευρώ μειώθηκαν έντονα κατά την αρχική φάση της κρίσης και ακόμη δεν έχουν επανέλθει στα μακροπρόθεσμα μέσα επίπεδά τους. Οι υποτονικές τάσεις των επενδύσεων είναι απότοκες του συνδυασμένου αντικτύπου της απομόχλευσης του ιδιωτικού τομέα, του χρηματοπιστωτικού κατακερματισμού και των αναγκαίων προσπαθειών δημοσιονομικής εξυγίανσης που οδήγησαν σε μείωση των δημόσιων επενδύσεων. Η αύξηση των επενδύσεων σε υποδομές και δεξιότητες είναι καίριας σημασίας προκειμένου να διατηρηθεί η ανάκαμψη και να δοθεί ώθηση στη δυνητική ανάπτυξη. Μεγάλο μέρος των επενδύσεων πρέπει να προέλθει από τον ιδιωτικό τομέα, αλλά οι δημόσιες αρχές μπορούν να διαδραματίσουν σημαντικό ρόλο στη δημιουργία ευνοϊκών συνθηκών.

               (6)

               Στη ζώνη του ευρώ, η ροή πιστώσεων στην πραγματική οικονομία παραμένει υποτονική, ενώ ο κατακερματισμός των χρηματοπιστωτικών αγορών είναι ακόμα έντονος παρά την υποχώρηση των πιέσεων στο δημόσιο χρέος. Σε πολλά κράτη μέλη η πρόσβαση σε χρηματοδότηση, ιδίως για τις ΜΜΕ, εξακολουθεί να αποτελεί πρόκληση, πράγμα που μπορεί να υπονομεύσει την οικονομική ανάκαμψη. Για τον σκοπό αυτόν απαιτείται να αναληφθούν πρωτοβουλίες που αποσκοπούν στην αποκατάσταση των ροών πιστώσεων, στην εμβάθυνση των κεφαλαιαγορών και στην ενίσχυση της μακροπρόθεσμης χρηματοδότησης της οικονομίας. Δράσεις όπως η ολοκλήρωση της εξυγίανσης των ισολογισμών των τραπεζών, η συνέχιση της ενίσχυσης των κεφαλαιακών αποθεμάτων ασφαλείας, όπου χρειάζεται, οι έλεγχοι ποιότητας των στοιχείων ενεργητικού και οι προσομοιώσεις ακραίων καταστάσεων συμβάλλουν ώστε να εντοπιστούν τυχόν εναπομένοντα ευάλωτα σημεία και να ενισχυθεί η εμπιστοσύνη σε ολόκληρο τον τομέα. Σημαντική πρόοδος έχει επιτευχθεί όσον αφορά την Τραπεζική Ένωση, ιδίως με τη σύσταση του ενιαίου εποπτικού μηχανισμού και με τη συμφωνία για τον ενιαίο μηχανισμό εξυγίανσης.

               (7)

               Η χρηματοπιστωτική κρίση κατέδειξε τα υφιστάμενα κενά στην αρχιτεκτονική της Οικονομικής και Νομισματικής Ένωσης. Στις 28 Νοεμβρίου 2012, η Επιτροπή παρουσίασε σχέδιο για μια βαθιά και ουσιαστική Οικονομική και Νομισματική Ένωση με στόχο τη δρομολόγηση ευρωπαϊκού διαλόγου. Στις 5 Δεκεμβρίου 2012, ο Πρόεδρος του Ευρωπαϊκού Συμβουλίου, σε στενή συνεργασία με τον Πρόεδρο της Ευρωπαϊκής Επιτροπής, τον Πρόεδρο της Ευρωομάδας και τον Πρόεδρο της Ευρωπαϊκής Κεντρικής Τράπεζας παρουσίασε έκθεση, η οποία στηρίζεται σε ορισμένες ιδέες από το σχέδιο της Επιτροπής και περιλαμβάνει χρονικό πλαίσιο και μια κατά στάδια διαδικασία για την ολοκλήρωση της Οικονομικής και Νομισματικής Ένωσης. Το Ευρωπαϊκό Κοινοβούλιο εξέφρασε τις απόψεις του στο ψήφισμά του της 20ής Νοεμβρίου 2012. Έκτοτε πραγματοποιήθηκαν σημαντικά βήματα. Το Ευρωπαϊκό Συμβούλιο διατύπωσε περαιτέρω τις απόψεις του τον Δεκέμβριο του 2013. Η περαιτέρω ανάπτυξη της ΟΝΕ θα απαιτήσει προσέγγιση κατά στάδια που θα συνδυάζει αλληλεγγύη με πειθαρχία. Οι διατάξεις του λεγόμενου «εξάπτυχου» (4) και του «δίπτυχου» προβλέπουν μια πρώτη επανεξέταση της εφαρμογής τους μέχρι το τέλος του 2014,

         ΣΥΝΙΣΤΑ στα κράτη μέλη της ζώνης του ευρώ να αναλάβουν δράση, τόσο μεμονωμένα όσο και συλλογικά, με την επιφύλαξη των αρμοδιοτήτων του Συμβουλίου όσον αφορά τον συντονισμό των οικονομικών πολιτικών των κρατών μελών, αλλά ιδίως στο πλαίσιο του συντονισμού της οικονομικής πολιτικής εντός της Ευρωομάδας, κατά την περίοδο 2014‐2015, ώστε:

               1.

               Να προωθήσουν και να παρακολουθούν, σε στενή συνεργασία με την Επιτροπή, την εφαρμογή των διαρθρωτικών μεταρρυθμίσεων στους τομείς που έχουν τη μεγαλύτερη σημασία για την ομαλή λειτουργία της ζώνης του ευρώ, προκειμένου να ευνοηθεί η ανάπτυξη, η σύγκλιση και η προσαρμογή των εσωτερικών και εξωτερικών ανισορροπιών. Να αξιολογήσουν και να ενισχύσουν την πρόοδο που πραγματοποιείται όσον αφορά τις δεσμεύσεις στον τομέα των μεταρρυθμίσεων για τα κράτη μέλη της ζώνης του ευρώ που εμφανίζουν υπερβολικές ανισορροπίες, καθώς και στην υλοποίηση των μεταρρυθμίσεων στα κράτη μέλη της ζώνης του ευρώ που εμφανίζουν ανισορροπίες οι οποίες απαιτούν αποφασιστική δράση για τον περιορισμό των αρνητικών δευτερογενών αποτελεσμάτων στα υπόλοιπα κράτη μέλη της ζώνης του ευρώ. Να προωθήσουν κατάλληλες πολιτικές στις χώρες με μεγάλα πλεονάσματα στο ισοζύγιο τρεχουσών συναλλαγών για να συμβάλουν στη δημιουργία θετικών δευτερογενών αποτελεσμάτων. Να διεξάγουν τακτικά θεματικές συζητήσεις σχετικά με τις διαρθρωτικές μεταρρυθμίσεις στις αγορές εργασίας και προϊόντων με δυνητικά σημαντικές δευτερογενείς επιπτώσεις, εστιάζοντας στη μείωση της υψηλής φορολογικής επιβάρυνσης της εργασίας και στη μεταρρύθμιση των αγορών υπηρεσιών.

               2.

               Να συντονίζουν τις δημοσιονομικές πολιτικές των κρατών μελών της ζώνης του ευρώ, σε στενή συνεργασία με την Επιτροπή, ιδίως κατά την αξιολόγηση των σχεδίων δημοσιονομικών προγραμμάτων, με σκοπό να εξασφαλιστεί μια συνεκτική και φιλική προς την ανάπτυξη δημοσιονομική πολιτική σε ολόκληρη τη ζώνη του ευρώ. Να βελτιώσουν την ποιότητα και τη βιωσιμότητα των δημοσίων οικονομικών δίνοντας προτεραιότητα στις επενδύσεις σε ενσώματα και άυλα στοιχεία σε εθνικό και ενωσιακό επίπεδο. Να μεριμνήσουν ώστε να ενισχυθούν τα εθνικά δημοσιονομικά πλαίσια, συμπεριλαμβανομένων των εθνικών δημοσιονομικών συμβουλίων.

               3.

               Να διασφαλίσουν την ανθεκτικότητα του τραπεζικού συστήματος, ιδίως με τη λήψη των αναγκαίων μέτρων κατά την παρακολούθηση των ελέγχων ποιότητας των στοιχείων ενεργητικού και των προσομοιώσεων ακραίων καταστάσεων, και με την εφαρμογή των κανονισμών για την Τραπεζική Ένωση και την πραγματοποίηση των περαιτέρω εργασιών που προβλέπονται κατά τη μεταβατική περίοδο του ενιαίου μηχανισμού εξυγίανσης (ΕΜΕ). Να ενθαρρύνουν τις επενδύσεις του ιδιωτικού τομέα και να αυξήσουν τη ροή πιστώσεων στην οικονομία, μέσω δράσεων για τη βελτίωση της πρόσβασης των ΜΜΕ σε πιστώσεις, της εμβάθυνσης των κεφαλαιαγορών, της επανεκκίνησης της αγοράς τιτλοποίησης, και με βάση τις προτάσεις και το χρονοδιάγραμμα που προβλέπει η ανακοίνωση της Επιτροπής σχετικά με τη μακροπρόθεσμη χρηματοδότηση της ευρωπαϊκής οικονομίας.

               4.

               Να προωθήσουν τις εργασίες για την εμβάθυνση της Οικονομικής και Νομισματικής Ένωσης και να συμβάλουν στη βελτίωση του πλαισίου οικονομικής εποπτείας στο πλαίσιο της αναθεώρησης που προβλέπεται για το τέλος του 2014.

      Βρυξέλλες, 8 Ιουλίου 2014.

            Για το Συμβούλιο

            Ο Πρόεδρος

         P.C. PADOAN

      (1)  ΕΕ L 209 της 2.8.1997, σ. 1.

      (2)  ΕΕ L 306 της 23.11.2011, σ. 25.

      (3)  Κανονισμός (ΕΕ) αριθ. 472/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, για την ενίσχυση της οικονομικής και δημοσιονομικής εποπτείας των κρατών μελών στη ζώνη του ευρώ τα οποία αντιμετωπίζουν ή απειλούνται με σοβαρές δυσκολίες αναφορικά με τη χρηματοοικονομική τους σταθερότητα (ΕΕ L 140 της 27.5.2013, σ. 1)· κανονισμός (ΕΕ) αριθ. 473/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, σχετικά με κοινές διατάξεις για την παρακολούθηση και την εκτίμηση των σχεδίων δημοσιονομικών προγραμμάτων και τη διασφάλιση της διόρθωσης του υπερβολικού ελλείμματος των κρατών μελών στη ζώνη του ευρώ (ΕΕ L 140 της 27.5.2013, σ. 11).

      (4)  Κανονισμός (ΕΕ) αριθ. 1177/2011 του Συμβουλίου, της 8ης Νοεμβρίου 2011, που τροποποιεί τον κανονισμό (ΕΚ) αριθ. 1467/97 για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος (ΕΕ L 306 της 23.11.2011, σ. 33)· οδηγία 2011/85/ΕΕ του Συμβουλίου, της 8ης Νοεμβρίου 2011, σχετικά με τις απαιτήσεις για τα δημοσιονομικά πλαίσια των κρατών μελών (ΕΕ L 306 της 23.11.2011, σ. 41)· κανονισμός (EE) αριθ. 1173/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, για την αποτελεσματική επιβολή της δημοσιονομικής εποπτείας στη ζώνη του ευρώ (ΕΕ L 306 της 23.11.2011, σ. 1)· κανονισμός (ΕΕ) αριθ. 1174/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με κατασταλτικά μέτρα για τη διόρθωση των υπερβολικών μακροοικονομικών ανισορροπιών στην ευρωζώνη (ΕΕ L 306 της 23.11.2011, σ. 8)· κανονισμός (ΕΕ) αριθ. 1175/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, που τροποποιεί τον κανονισμό (ΕΚ) αριθ. 1466/97 του Συμβουλίου για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (ΕΕ L 306 της 23.11.2011, σ. 12)· κανονισμός (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (ΕΕ L 306 της 23.11.2011, σ. 25).


Σύσταση για Γνωμη του Συμβουλίου κατ' εφαρμογή του άρθρου 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 Για το επικαιροποιημένο πρόγραμμα σταθερότητας της Ισπανίας, 2004-2008


title: Σύσταση του Συμβουλίου, της 8ης Ιουλίου 2014 , σχετικά με το εθνικό πρόγραμμα μεταρρυθμίσεων της Λιθουανίας για το 2014 και τη διατύπωση γνώμης του Συμβουλίου σχετικά με το πρόγραμμα σύγκλισης της Λιθουανίας για το 2014

text:
               29.7.2014

               EL

               Επίσημη Εφημερίδα της Ευρωπαϊκής Ένωσης

               C 247/67

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 8ης Ιουλίου 2014
   σχετικά με το εθνικό πρόγραμμα μεταρρυθμίσεων της Λιθουανίας για το 2014 και τη διατύπωση γνώμης του Συμβουλίου σχετικά με το πρόγραμμα σύγκλισης της Λιθουανίας για το 2014
   2014/C 247/13
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη Λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 9 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της Επιτροπής Απασχόλησης,
   Έχοντας υπόψη τη γνώμη της Οικονομικής και Δημοσιονομικής Επιτροπής,
   Έχοντας υπόψη τη γνώμη της Επιτροπής Κοινωνικής Προστασίας,
   Έχοντας υπόψη τη γνώμη της Επιτροπής Οικονομικής Πολιτικής,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Επιτροπής για τη δρομολόγηση της στρατηγικής «Ευρώπη 2020», μιας νέας στρατηγικής για την ανάπτυξη και την απασχόληση, η οποία, βασιζόμενη στον μεγαλύτερο συντονισμό των οικονομικών πολιτικών, εστιάζεται στους νευραλγικούς τομείς στους οποίους απαιτείται δράση ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο, με βάση τις προτάσεις της Επιτροπής, εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, εξέδωσε απόφαση σχετικά με τις κατευθυντήριες γραμμές για τις πολιτικές απασχόλησης των κρατών μελών (2), οι οποίες από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη κλήθηκαν να λαμβάνουν υπόψη τις ολοκληρωμένες κατευθυντήριες γραμμές στις οικείες οικονομικές πολιτικές και στις πολιτικές για την απασχόληση.

               (3)

               Στις 29 Ιουνίου 2012, οι αρχηγοί κρατών και κυβερνήσεων των κρατών μελών ενέκριναν «Σύμφωνο για την ανάπτυξη και την απασχόληση», το οποίο παρέχει ένα συνεκτικό πλαίσιο δράσης σε επίπεδο κρατών μελών, ΕΕ και ζώνης του ευρώ, με την κινητοποίηση όλων των δυνατών μηχανισμών, μέσων και πολιτικών. Έλαβαν απόφαση σχετικά με τη δράση που πρέπει να αναληφθεί στο επίπεδο των κρατών μελών, ιδίως εκφράζοντας την απόλυτη προσήλωσή τους στην επίτευξη των στόχων της στρατηγικής «Ευρώπη 2020» και στην εφαρμογή των ειδικών ανά χώρα συστάσεων.

               (4)

               Στις 9 Ιουλίου 2013, το Συμβούλιο εξέδωσε σύσταση (3) σχετικά με το εθνικό πρόγραμμα μεταρρυθμίσεων της Λιθουανίας για το 2013 και διατύπωσε τη γνώμη του σχετικά με το επικαιροποιημένο πρόγραμμα σύγκλισης της Λιθουανίας για την περίοδο 2012‐2016.

               (5)

               Στις 13 Νοεμβρίου 2013, η Επιτροπή εξέδωσε την ετήσια επισκόπηση της ανάπτυξης, δίνοντας το εναρκτήριο λάκτισμα για το Ευρωπαϊκό Εξάμηνο του 2014 σχετικά με τον συντονισμό των οικονομικών πολιτικών. Επίσης, στις 13 Νοεμβρίου 2013 η Επιτροπή, επί τη βάσει του κανονισμού (EΕ) αριθ. 1176/2011 του Ευρωπαϊκού Κοινοβουλίου και του Συμβουλίου (4), ενέκρινε την έκθεση για τον Μηχανισμό Επαγρύπνησης, στην οποία προσδιόρισε τη Λιθουανία ως ένα από τα κράτη μέλη τα οποία θα έπρεπε να υποβληθούν σε εμπεριστατωμένη επισκόπηση.

               (6)

               Στις 20 Δεκεμβρίου 2013, το Ευρωπαϊκό Συμβούλιο ενέκρινε τις προτεραιότητες για την εξασφάλιση χρηματοπιστωτικής σταθερότητας, δημοσιονομικής εξυγίανσης και δράσης για την ενίσχυση της ανάπτυξης. Υπογράμμισε την ανάγκη να επιδιωχθεί διαφοροποιημένη, φιλική προς την ανάπτυξη δημοσιονομική εξυγίανση, να αποκατασταθούν οι κανονικές συνθήκες δανειοδότησης στην οικονομία, να προωθηθούν η ανάπτυξη και η ανταγωνιστικότητα, να καταπολεμηθούν η ανεργία και οι κοινωνικές επιπτώσεις της κρίσης και να εκσυγχρονιστεί η δημόσια διοίκηση.

               (7)

               Την 1η Απριλίου 2014, η Λιθουανία υπέβαλε το εθνικό πρόγραμμα μεταρρυθμίσεων για το 2014 και στις 22 Απριλίου 2014 το πρόγραμμα σύγκλισης του 2014. Προκειμένου να ληφθεί υπόψη η διασύνδεσή τους, τα προγράμματα αυτά αξιολογήθηκαν ταυτοχρόνως.

               (8)

               Στόχος της δημοσιονομικής στρατηγικής που περιγράφεται στο πρόγραμμα σύγκλισης του 2014 είναι η υλοποίηση μέχρι το 2015 του μεσοπρόθεσμου στόχου και η επίτευξη διαρθρωτικού πλεονάσματος 0,9 % του ΑΕΠ στο τέλος του προγράμματος σύγκλισης το 2017. Το πρόγραμμα σύγκλισης επιβεβαιώνει τον προηγούμενο μεσοπρόθεσμο στόχο του ‐ 1 % του ΑΕΠ, ο οποίος αντικατοπτρίζει τις απαιτήσεις του Συμφώνου Σταθερότητας και Ανάπτυξης. Με βάση το (εκ νέου υπολογισθέν) διαρθρωτικό δημοσιονομικό ισοζύγιο, η ετήσια πρόοδος προς την υλοποίηση του μεσοπρόθεσμου στόχου είναι τουλάχιστον 0,5 % του ΑΕΠ το 2014 και 2015. Παράλληλα υπάρχει κίνδυνος απόκλισης από το όριο δαπανών το 2015. Γενικά, η πορεία της προσαρμογής προς την υλοποίηση του μεσοπρόθεσμου στόχου είναι ευρέως σύμφωνη με τις απαιτήσεις του Συμφώνου Σταθερότητας και Ανάπτυξης. Το πρόγραμμα σύγκλισης δείχνει σημαντική μείωση του χρέους κατά τη διάρκεια του προγράμματος σε περίπου 35 % μέχρι το 2017. Το μακροοικονομικό σενάριο στο οποίο στηρίζονται οι δημοσιονομικές προβλέψεις του προγράμματος σύγκλισης είναι εύλογο. Παράλληλα, δεν έχουν ακόμη προσδιοριστεί μέτρα εξυγίανσης για την περίοδο 2015‐2017. Σύμφωνα με την εαρινή πρόβλεψη των υπηρεσιών της Επιτροπής για το 2014, η διαρθρωτική προσαρμογή το 2014 και το 2015 αναμένεται να ανέλθει σε 0,2 % και σε 0,6 % του ΑΕΠ, αντιστοίχως, και επομένως για το 2014 σε 0,3 % του ΑΕΠ, κάτω από το απαιτούμενο αυστηρό όριο 0,5 % του ΑΕΠ. Επιπλέον, το όριο των δαπανών απειλείται με σημαντική απόκλιση το 2014, ενώ προβλέπεται και πρόσθετη, αν και μικρότερη, απόκλιση το 2015. Με βάση την αξιολόγηση του προγράμματος σύγκλισης και τις προβλέψεις της Επιτροπής, σύμφωνα με τον κανονισμό (ΕΚ) αριθ. 1466/97, το Συμβούλιο θεωρεί ότι υπάρχει κίνδυνος σημαντικής απόκλισης από την πορεία προσαρμογής προς τον μεσοπρόθεσμο στόχο του 2014.

               (9)

               Το σχετικό ύψος των φόρων που κρίθηκαν λιγότερο επιζήμιοι για την ανάπτυξη, όπως οι φόροι ακινήτων και οι περιβαλλοντικοί φόροι, παραμένει χαμηλό. Τα φορολογικά έσοδα στηρίζονται σε μεγάλο βαθμό στην έμμεση φορολογία και στην φορολόγηση της εργασίας, ενώ η αναλογία της περιβαλλοντικής φορολογίας είναι μικρή. Η αύξηση των εσόδων από φόρους περισσότερο φιλικούς προς την ανάπτυξη θα μπορούσε να ελαφρύνει τη φορολογική επιβάρυνση εργαζομένων με χαμηλά εισοδήματα, ιδίως των ανειδίκευτων εργαζομένων. Η μερική επανεξέταση του φορολογικού συστήματος ξεκίνησε στις αρχές του 2013 και η κυβέρνηση αποφάσισε να προσαρμόσει την φορολογία κεφαλαίου, να αυξήσει το όριο φορολογητέου εισοδήματος με μεγαλύτερη προοδευτικότητα της φορολογίας εισοδήματος φυσικών προσώπων εις όφελος των εργαζομένων με χαμηλό εισόδημα και να αυξήσει τους ειδικούς φόρους κατανάλωσης για τον καπνό και τα οινοπνευματώδη ποτά. Γενικά, ωστόσο, τα μέτρα αυτά θα έχουν μάλλον αρνητικές επιπτώσεις στα έσοδα. Ως εκ τούτου είναι κρίσιμης σημασίας να ληφθούν περαιτέρω μέτρα για να βελτιωθεί η διατηρησιμότητα των δημόσιων οικονομικών και να ενισχυθεί το σκέλος που αφορά τα έσοδα. Δεν ελήφθησαν σημαντικά μέτρα μετά τις ειδικές ανά χώρα συστάσεις του 2013 για τη περιβαλλοντική φορολογία. Σημειώθηκε μικρή πρόοδος στην ενίσχυση του δημοσιονομικού πλαισίου, δεδομένου ότι τα όρια των δαπανών δεν είναι αρκετά δεσμευτικά και δεν έχουν ακόμη εγκριθεί νομοθετικές τροποποιήσεις. Η Λιθουανία εξακολουθεί να αντιμετωπίζει προκλήσεις ως προς τη φορολογική συμμόρφωση, ειδικότερα για την αντιμετώπιση της απάτης στον τομέα του ΦΠΑ, μεταξύ άλλων, με την ενίσχυση μέτρων διαχείρισης του κινδύνου. Το σχέδιο δράσης 2013‐2014 για τη φορολογική συμμόρφωση εφαρμόζεται και οι πρώτες εκτιμήσεις δείχνουν θετικά αποτελέσματα. Το 2013, θεσπίστηκε σειρά μέτρων για να ενισχυθεί η φορολογική συμμόρφωση στον τομέα του ΦΠΑ και των ειδικών φόρων κατανάλωσης. Για το 2014‐2015 άρχισε να εφαρμόζεται μια νέα στοχοθετημένη στρατηγική.

               (10)

               Δυσμενείς δημογραφικές εξελίξεις γεννούν αμφιβολίες για τη μακροπρόθεσμη δημοσιονομική διατηρησιμότητα της Λιθουανίας. Οι συνταξιοδοτικές δαπάνες προβλέπεται ότι θα αυξηθούν σημαντικά και εκτιμάται ότι σε 50 χρόνια θα είναι σχεδόν διπλάσιες από τον μέσο όρο της ΕΕ. Η σταδιακή αύξηση του νόμιμου ορίου συνταξιοδότησης που άρχισε να εφαρμόζεται το 2012 δεν αρκεί για να αντιμετωπιστούν η συρρίκνωση του εργατικού δυναμικού και η αύξηση του προσδόκιμου ζωής. Επιπλέον, η απότομη αύξηση της φτώχειας και η σοβαρή υλική στέρηση μεταξύ των ηλικιωμένων επισημαίνουν προβλήματα που συνδέονται με την επάρκεια των συντάξεων. Η Λιθουανία έκανε σημαντικά, αν και αποσπασματικά, βήματα προς τη σωστή κατεύθυνση, αλλά απαιτούνται περισσότερες σημαντικές αλλαγές για να εφαρμοστεί μια συνολική μεταρρύθμιση. Ολοκλήρωσε τη μεταρρύθμιση του δεύτερου συνταξιοδοτικού πυλώνα, αλλά δεν χρησιμοποιούνται ευρέως ούτε τα επαγγελματικά συστήματα ούτε η εθελοντική σώρευση συντάξεων. Παράλληλα με την αύξηση του νόμιμου ορίου συνταξιοδότησης, απαιτούνται επίσης μέτρα που διασφαλίζουν την απασχολησιμότητα εργαζομένων μεγαλύτερης ηλικίας και εργασιακό περιβάλλον φιλικό προς τους ηλικιωμένους.

               (11)

               Συνολικά η ανεργία μειώθηκε, αλλά η διαρθρωτική ανεργία παραμένει σε υψηλά επίπεδα, γεγονός που επισημαίνει αναντιστοιχίες δεξιοτήτων, ιδίως για τους ανειδίκευτους. Η ανεργία των νέων και τα ποσοστά νέων που βρίσκονται εκτός εκπαίδευσης, απασχόλησης ή κατάρτισης μειώνονται, αν και βρίσκονται πάντα σε υψηλά επίπεδα. Η περιορισμένη κάλυψη των ενεργητικών πολιτικών για την αγορά εργασίας εξακολουθεί να αποτελεί πρόκληση, και η αποτελεσματικότητα και η έγκαιρη ανταπόκριση πρέπει να βελτιωθούν. Προβλέπεται ότι οι ελλείψεις ειδικευμένου εργατικού δυναμικού θα γίνουν ακόμη πιο έντονες στο μέλλον. Για να βελτιωθεί η απασχολησιμότητα των νέων είναι σημαντικό να ενισχυθεί η σύνδεση της αγοράς εργασίας με την επαγγελματική και τριτοβάθμια εκπαίδευση, να βελτιωθεί η ποιότητα των προγραμμάτων μαθητείας και μάθησης με βάση την εργασία, σε συνεργασία με τον ιδιωτικό τομέα, περιλαμβανομένων των ΜΜΕ. Η συμμετοχή στη δια βίου μάθηση εξακολουθεί να είναι ανεπαρκής. Απαιτείται μια συνολική επανεξέταση του εργατικού δικαίου, με τη συμμετοχή των κοινωνικών εταίρων, ώστε να εξευρεθούν τρόποι ελάφρυνσης του διοικητικού φόρτου στους εργοδότες. Κατ' αρχάς θα είναι σημαντικό να εντοπιστούν και να εξαλειφθούν οι περιττοί περιορισμοί που επηρεάζουν τη σύναψη ευέλικτων συμβάσεων, τις διατάξεις περί απολύσεων και τις ρυθμίσεις του ωραρίου εργασίας.

               (12)

               Παρά την πρόσφατη βελτίωση, η φτώχεια του ενεργού πληθυσμού βρίσκεται ακόμη σε επίπεδα πάνω από τον μέσο όρο της ΕΕ. Οι αυξήσεις του ελάχιστου μηνιαίου μισθού και του μη φορολογητέου κατώτατου ορίου συνέβαλαν στην αντιμετώπιση της φτώχειας. Εντούτοις, η φτώχεια των ηλικιωμένων και η σοβαρή υλική στέρηση αυξήθηκαν απότομα τα τελευταία χρόνια. Το 2012‐2013, το δοκιμαστικό σχέδιο μεταρρύθμισης του συστήματος χρηματικής κοινωνικής αρωγής είχε ως αποτέλεσμα να μειωθούν, αφενός, ο αριθμός των δικαιούχων κοινωνικής στήριξης και, αφετέρου, οι δαπάνες κοινωνικών παροχών. Το 2014, το δοκιμαστικό σχέδιο επεκτάθηκε σε όλους τους δήμους. Είναι αναγκαίο να διασφαλιστούν η παρακολούθηση και η αξιολόγηση σε ό,τι αφορά τις επιπτώσεις της μεταρρύθμισης σε εκείνους που έχουν μεγαλύτερη ανάγκη. Η κάλυψη των μέτρων ενεργοποίησης για τους επί μακρόν ανέργους που δικαιούνται κοινωνικής στήριξης είναι ανεπαρκής. Επιπλέον, τα μέτρα εστιάζονται ακόμη σε προγράμματα δημόσιων έργων, και έτσι παρέχουν στήριξη του εισοδήματος, αλλά δεν συμβάλλουν στη βελτίωση της απασχολησιμότητας των δικαιούχων. Οι επιπτώσεις της μεταρρύθμισης στους εργαζομένους με χαμηλά εισοδήματα πρέπει να αξιολογηθούν. Η Λιθουανία ενέκρινε το σχέδιο δράσης 2014‐2020 για την προώθηση της κοινωνικής ένταξης. Εντούτοις, δεν έχουν ακόμη προσδιοριστεί οι βασικές ομάδες-στόχοι, τα δημοσιονομικά και συγκεκριμένα μέτρα που θα διευκρινίζουν τον τρόπο υλοποίησης των στόχων και τον τρόπο συνεργασίας μεταξύ των διαφόρων υπουργείων, τοπικών διοικήσεων και των φορέων της κοινωνίας των πολιτών που εφαρμόζουν το σχέδιο δράσης.

               (13)

               Η κυβέρνηση έχει αναλάβει την πραγματοποίηση μιας φιλόδοξης μεταρρύθμισης των κρατικών επιχειρήσεων από το 2010. Τον Δεκέμβριο του 2013 εγκρίθηκαν τελικές νομικές πράξεις που τροποποιούν τις κατευθυντήριες γραμμές για τη διαφάνεια, βάσει των οποίων όλες οι κρατικές επιχειρήσεις οφείλουν, από το 2014, να παρέχουν χωριστά στοιχεία για τις εμπορικές και μη εμπορικές δραστηριότητες στις ετήσιες εκθέσεις τους. Μια πρώτη έκθεση σχετικά με την εν λόγω λεπτομερή κατανομή προβλέπεται για τον Αύγουστο του 2014. Θα επιτρέψει τη λεπτομερέστερη αξιολόγηση της επιτυχίας αυτής της αλλαγής. Ωστόσο, ο αριθμός των ανεξάρτητων μελών του διοικητικού συμβουλίου στις κρατικές επιχειρήσεις παραμένει μικρός, εν μέρει λόγω νομικών περιορισμών που ισχύουν για κρατικές και δημοτικές επιχειρήσεις. Προτείνονται νομικές αλλαγές που θα επιτρέψουν τον διορισμό ανεξάρτητων μελών στα διοικητικά συμβούλια όλων των κρατικών επιχειρήσεων. Η αποτελεσματικότητα του διαχωρισμού των εμπορικών και μη εμπορικών δραστηριοτήτων και ο επαγγελματισμός των διοικητικών συμβουλίων θα πρέπει να αξιολογηθούν μόλις εφαρμοστούν πλήρως.

               (14)

               Οι συνδέσεις των δικτύων ηλεκτρικής ενέργειας και φυσικού αερίου με τα γειτονικά κράτη μέλη παραμένουν ανεπαρκώς αναπτυγμένες, με αποτέλεσμα περιορισμένο ανταγωνισμό και υψηλές τιμές. Ο ανταγωνισμός στις εγχώριες αγορές ενισχύθηκε με την ελευθέρωση των αγορών φυσικού αερίου και ηλεκτρικής ενέργειας, αλλά μέχρι σήμερα οι πελάτες δεν άσκησαν το δικαίωμά τους να αλλάζουν προμηθευτές. Ενώ η κυβέρνηση έδωσε προτεραιότητα στις ενεργειακές διασυνδέσεις, αυτές δεν έχουν ακόμη ολοκληρωθεί. Ανατέθηκε η κατασκευή ενός σημαντικού αγωγού φυσικού αερίου, ενώ ο τερματικός σταθμός υγροποιημένου φυσικού αερίου στη Klaipeda αναμένεται να καταστεί λειτουργικός μέχρι τον Δεκέμβριο του 2014. Σημειώθηκε πρόοδος όσον αφορά τις διασυνδέσεις του ενεργειακού δικτύου της Λιθουανίας με την ενεργειακή αγορά της ΕΕ. Επιπλέον, πρέπει να βελτιωθεί η ενεργειακή απόδοση. Η Λιθουανία σημείωσε πρόοδο ως προς την ενεργειακή απόδοση κτιρίων, καθώς και ως προς τις επενδύσεις στο πλαίσιο του ταμείου χαρτοφυλακίου JESSICA. Το 2013, θεσπίστηκαν νομοθετικά μέτρα για να επιταχυνθεί η απορρόφηση του ταμείου χαρτοφυλακίου. Στις αρχές του 2014, ολοκληρώθηκαν τα έργα και οι αρχικές αιτήσεις αυξήθηκαν σημαντικά. Οι νομικές αλλαγές προϋποθέτουν τη μείωση του επιδόματος θέρμανσης στην περίπτωση που οι κάτοικοι απορρίπτουν την ανακαίνιση, γεγονός που καταργεί τα αντικίνητρα για την ανακαίνιση κατοικιών.

               (15)

               Στο πλαίσιο του Ευρωπαϊκού Εξαμήνου, η Επιτροπή προέβη σε συνολική ανάλυση της οικονομικής πολιτικής της Λιθουανίας. Αξιολόγησε το εθνικό πρόγραμμα μεταρρυθμίσεων και το πρόγραμμα σύγκλισης. Έλαβε υπόψη όχι μόνο τη χρησιμότητά τους για την άσκηση διατηρήσιμης δημοσιονομικής και κοινωνικοοικονομικής πολιτικής στη Λιθουανία, αλλά και το κατά πόσο συνάδουν με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της Ένωσης μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Οι συστάσεις που διατυπώνει στο πλαίσιο του Ευρωπαϊκού Εξαμήνου αντικατοπτρίζονται στις συστάσεις 1 έως 6 κατωτέρω.

               (16)

               Βάσει της παρούσας αξιολόγησης, το Συμβούλιο εξέτασε το πρόγραμμα σύγκλισης και η γνώμη του (5) αντικατοπτρίζεται ιδίως στη σύσταση 1 κατωτέρω.

         ΣΥΝΙΣΤΑ στη Λιθουανία να αναλάβει δράση κατά την περίοδο 2014‐2015 προκειμένου:

               1.

               Να ενισχύσει τα δημοσιονομικά μέτρα για το 2014 με γνώμονα την αύξηση των δαπανών που υπερέβη το όριο αναφοράς και την εμφανιζόμενη διαφορά κατά 0,3 % του ΑΕΠ από πλευράς προσπαθειών διαρθρωτικής προσαρμογής, βάσει των εαρινών προβλέψεων των υπηρεσιών της Επιτροπής του 2014 , γεγονός που προβάλλει τον κίνδυνο σημαντικής απόκλισης σε σχέση με το προληπτικό σκέλος των απαιτήσεων του Συμφώνου Σταθερότητας και Ανάπτυξης. Το 2015, να ενισχύσει τη δημοσιονομική στρατηγική για να εξασφαλίσει την απαιτούμενη προσαρμογή κατά 0,5 % του ΑΕΠ προς την υλοποίηση του μεσοπρόθεσμου στόχου. Εν συνεχεία, να διασφαλίσει την τήρηση του μεσοπρόθεσμου στόχου. Να συμπληρώσει τη δημοσιονομική στρατηγική με την περαιτέρω ενίσχυση του δημοσιονομικού πλαισίου, ειδικότερα διασφαλίζοντας δεσμευτικά όρια δαπανών κατά τον καθορισμό του μεσοπρόθεσμου δημοσιονομικού πλαισίου. Να αναθεωρήσει περαιτέρω το φορολογικό σύστημα και να εξετάσει τη δυνατότητα αύξησης των φόρων που είναι λιγότερο επιζήμιοι για την ανάπτυξη, όπως της επαναλαμβανόμενης φορολογίας ακινήτων και της περιβαλλοντικής φορολογίας, εξακολουθώντας παράλληλα να βελτιώνει τη φορολογική συμμόρφωση.

               2.

               Να θεσπίσει και να εφαρμόσει νομοθεσία για μια ευρεία μεταρρύθμιση του συνταξιοδοτικού συστήματος. Ειδικότερα, να ευθυγραμμίσει το νόμιμο όριο συνταξιοδότησης προς το προσδόκιμο ζωής, να περιορίσει την πρόσβαση στην πρόωρη συνταξιοδότηση, να θεσπίσει σαφείς κανόνες για την τιμαριθμική αναπροσαρμογή των συντάξεων και να προωθήσει τη χρήση συστημάτων συμπληρωματικής αποταμίευσης. Να στηρίξει τη μεταρρύθμιση του συνταξιοδοτικού συστήματος με μέτρα για την προώθηση της απασχολησιμότητας των εργαζομένων μεγαλύτερης ηλικίας.

               3.

               Να εστιάσει καλύτερα τα μέτρα ενεργητικής πολιτικής αγοράς εργασίας στους ανειδίκευτους και στους μακροχρόνια ανέργους. Να βελτιώσει την κάλυψη και την καταλληλότητα των επιδομάτων ανεργίας και να τα συνδέσει με μέτρα ενεργοποίησης. Να αντιμετωπίσει τη μόνιμη αναντιστοιχία δεξιοτήτων με τη βελτίωση της σχέσης μεταξύ της εκπαίδευσης και της αγοράς εργασίας μεταξύ άλλων βάσει συστημάτων πρόβλεψης δεξιοτήτων και με την προώθηση της δια βίου μάθησης. Προκειμένου να αυξήσει την απασχολησιμότητα των νέων, να δώσει προτεραιότητα στην παροχή ποιοτικών προγραμμάτων μαθητείας, άλλων μορφών μάθησης στο χώρο εργασίας, και να ενισχύσει τη συνεργασία με τον ιδιωτικό τομέα. Να επανεξετάσει την καταλληλότητα του εργατικού δικαίου ειδικότερα όσον αφορά το πλαίσιο για συμβάσεις εργασίας και για τις ρυθμίσεις περί ελαστικού ωραρίου εργασίας, σε διαβούλευση με τους κοινωνικούς εταίρους.

               4.

               Να διασφαλίσει επαρκή κάλυψη των ατόμων με τις μεγαλύτερες ανάγκες και να συνεχίσει να ενισχύει τους δεσμούς μεταξύ της χρηματικής κοινωνικής αρωγής και των μέτρων ενεργοποίησης.

               5.

               Να ολοκληρώσει την εφαρμογή των μεταρρυθμίσεων των κρατικών επιχειρήσεων, σύμφωνα με τον προγραμματισμό, ιδίως ολοκληρώνοντας τον διαχωρισμό μεταξύ εμπορικών και μη εμπορικών δραστηριοτήτων, με την περαιτέρω ενίσχυση του επαγγελματισμού των διοικητικών συμβουλίων και παρακολουθώντας στενά τη συμμόρφωση με τις απαιτήσεις της μεταρρύθμισης.

               6.

               Να εντείνει τα μέτρα για τη βελτίωση της ενεργειακής απόδοσης των κτιρίων, με την ταχεία εφαρμογή του ταμείου χαρτοφυλακίου. Να συνεχίσει την ανάπτυξη διασυνοριακών συνδέσεων των δικτύων ηλεκτρικής ενέργειας και φυσικού αερίου με τα γειτονικά κράτη μέλη ώστε να διαφοροποιηθούν οι ενεργειακές πηγές και να προωθήσει τον ανταγωνισμό μέσω της βελτιωμένης πρόσβασης των βαλτικών ενεργειακών αγορών.

      Βρυξέλλες, 8 Ιουλίου 2014.

            Για το Συμβούλιο

            Ο Πρόεδρος

         P. C. PADOAN

      (1)  ΕΕ L 209 της 2.8.1997, σ. 1.

      (2)  Διατηρούνται για το 2014 με την απόφαση 2014/322/ΕΕ του Συμβουλίου, της 6ης Μαΐου 2014, για τις κατευθυντήριες γραμμές των πολιτικών απασχόλησης των κρατών μελών (ΕΕ L 165 της 4.6.2014, σ. 49).

      (3)  ΕΕ C 217 της 30.7.2013, σ. 51.

      (4)  Κανονισμός (EE) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (ΕΕ L 306 της 23.11.2011, σ. 25).

      (5)  Βάσει του άρθρου 9 παράγραφος 2 του κανονισμού (ΕΚ) αριθ. 1466/97.